Архивы COVID-19: «Қийма» лойиҳаси - Page 5 of 22 - 0\nЧет эл фуқаролигини олган ватандошларга бир қанча имконият берадиган қонун имзоланди\nПрезидент Сўўрўнбай Жээнбеков «Қирғизистон Республикасининг айрим қонун ҳужжатларига хорижий фуқаролиги бўлган ватандошларнинг ҳуқуқий мақоми тўғрисидаги ўзгартишлар тўғрисида» ги қонунни имзолади. Бу ҳақда Президент матбуот хизмати хабар бермоқда. Қонун Олий Кенгаш томонидан 2020-йил 11-июнда қабул қилинган. Ушбу қонуннинг мақсади аввал Қирғизистон Республикаси фуқаролари бўлган чет эл фуқароларига Қирғизистонда ҳуқуқий мақом, яшаш ҳуқуқи, меҳнат ҳуқуқи, давлат чегарасини кесиб ўтиш, таълим ва даволаниш…\nCOVID-19: «Қийма» лойиҳаси, Инсон ҳуқуқлариLeave a comment\nЖалолободдаги уйдан ёнғин чиқиб, ёнидаги уйлар қўшилиб ёнди\nЖалолободда уйдан ёнғин чиқди. Бу ҳақда бугун, 10-август куни Фавқулодда вазиятлар вазирлигидан маълум қилишди. Хабарга кўра, бахтсиз ҳодиса шаҳарнинг Торговий кўчасида юз берган. Натижада №19-уйнинг 105 квадрат метр томи, 3 ойнаси, 3 эшиги, 16 квадрат метр томи ва 9 квадрат метрлик ёзги ошхонаси ёниб кетган. Шунингдек, унинг ёнидаги №21 уй томининг 80 квадрат метр қисми ёниб кетди, ёнғин Озерний кўчасидаги…\nБаъзи мамлакатлар етарли даражада текширувдан ўтмаган ва давлат органлари томонидан маъқулланмаган коронавирусга қарши вакциналар билан одамларни эмлашади, деди Microsoft ҳаммуассиси Билл Гейтс The Wired нашрига берган интервьюсида. «Хитой ва Россия катта тезликда кетмоқда. Дунёнинг қаеридадир кўплаб беморлар тўлиқ ўрганилмаган вакциналар билан эмланишига ишончим комил. Синовларнинг учинчи босқичига қарамасдан, салбий таъсирларни ўрганиш учун бизга уч-тўрт ой керак», — деди Гейтс. Миллиардернинг сўзларига кўра,…\nCOVID-19: «Қийма» лойиҳаси, Дунё, Жамият, Коронавирус, СоғлиқLeave a comment\nЕр шари бўйлаб август ойида кучли магнит бўронлари кутиляпти. Бу ҳақда “Известия” нашри ёзмоқда. Ўртача интенсивликка эга магнит бўрони 10 августга тўғри келади, бу инсонларда қон босими пасайишига олиб келади. Синоптикларга кўра 13-14 августдаги магнит бўронлари кучсизроқ бўлади. Шунга қарамасдан, метеосезувчан инсонларни бош оғриғи, ҳатто мигрень безовта қилиши мумкин. Магнит бўронларининг энг кучлилари августнинг охирги декадасига тўғри келади: 21-22 август…\nХориждан келган қирғизистонликлардан анализ олинмайди ва обсервацияга ётқизилмайди\n9 август куни Тожливирусга қарши кураш бўйича Республика тезкор штаби бошқа мамлакатлардан Қирғизистонга аэропортлар орқали қайтаётган фуқаролар учун ўзгартирилган алгоритм ҳақида маълумот берди. Штабга кўра, алгоритм вируснинг мамлакатда тарқалиши ва чет элликлар томонидан аниқланган ҳолатлар сони камлиги сабабли ўзгарган. Фуқаролар келгандан кейин улардан ПЦР анализ олинмайди ва обсервацияга ётқизилмайди. Улар анкета тўлдиради, телефонларига махсус мобил иловани юклаб олиш сўралиб, уйига…\nХитойда SFTS вируси уйғониб, ўлганлар қайд қилинмоқда\nХитойда каналар орқали тарқалувчи SFTS вируси қўзғалди, бу ҳақда «Global Times» хабар берди. Сўнгги маълумотларга кўра, 60 киши касалликни юқтирган, шулардан етти нафари вафот этган. Вирус аввалига Цзянсу провинциясида қайд этилганди, кейинчалик Аньхой провинциясида яшовчиларда ҳам шу касаллик аниқлана бошлаган. Касалликка чалинган нанкинлик аёлда йўтал, тана юқори ҳарорати каби симптомлар кузатилиб, врачлар унинг қонида лейкоцитлар ва тромбицитлар миқдорининг камайишини қайд этишган.…\nCOVID-19: Сўнгги 24 соат ичида 8 киши вафот этди\nБугун, 9-август куни Қирғизистонда саккиз киши тожливирус ва зотилжамдан вафот этди. Республика тезкор штабининг маълумотларига кўра, мамлакатда 1468 киши COVID-19 инфекциясидан вафот этган. Сўнгги 24 соат ичида вафот этган беморлар: – Бишкек шаҳрида 4 та; – Ўш вилоятида 1; – Боткен вилоятида 2 та; – Иссиқкўл вилоятида 1.\nCOVID-19: «Қийма» лойиҳаси, КоронавирусLeave a comment\nКимлар Россияга кета олади?\nРоссиянинг Қирғизистондаги элчихонасидан маълум қилишларича, Россия ҳудудига кириш ҳуқуқига эга бўлган Қирғизистон фуқаролари чартер рейсларидаги йўловчилар рўйхатига киришлари мумкин. Ушбу тоифага Россия Федерациясида даволанишга муҳтож бўлганлар, Россияда қариндошлари (турмуш ўртоқлари, болалари, ота-оналари) бўлган фуқаролар, яшаш ҳуқуқига эга бўлган шахслар ва яқин қариндошларига ғамхўрлик қиладиган фуқаролар киради. «Улар ўзлари тўғрисидаги маълумотларни электрон шаклда Бишкекдаги Элчихонанинг консуллик бўлимига юборишлари мумкин: ruscons@saimanet.kg…\nЎш вилоятини вақтинча Байиш Юсупов бошқаради\nAvgust 8, 2020 Avgust 8, 2020\nУзарбек Жилқибаев ҳукуматнинг Ўш вилоятидаги Ваколатли вакили лавозимидан озод этилганлиги сабабли, Байиш Юсупов вақтинча вилоятни бошқаради. Бу ҳақда бугун, 8-август куни ҳукумат матбуот хизмати хабар қилди. Тегишли қарорни Бош вазир Қубатбек Боронов имзолади. Маълумки, У.Жилқибаевнинг ўз ихтиёри билан ёзилган аризаси 4-октабрда бўлиб ўтадиган парламент сайловлари билан боғлиқ.\nДубай-Бишкек-Дубай рейсида кимлар Қирғизистонга кела олади?\nҚирғизистон ва Бирлашган Араб Амирликлари ўртасидаги рейслар қайта тикланди, илк парвозлар 14, 21 ва 28-август кунлари учадиган бўлди. Бу ҳақда Қирғизистоннинг Дубайдаги Бош консуллиги хабар берди. Маълумотларга кўра, «Дубай – Бишкек – Дубай» рейси жума кунлари амалга оширилади ва биринчи рейс 14 августда амалга оширилади. Йўловчилар аэропортда COVID-19 учун бепул экспресс-тестдан ўтадилар. Ушбу самолетда кимлар Қирғизистонга кела олади: Қирғизистон фуқаролари;…\nCOVID-19: «Қийма» лойиҳаси, Дунё, ЖамиятLeave a comment\nҚирғизистонда 70 ёшгача бўлган эркакларнинг 48 фоизи чекишади\nЖаҳон соғлиқни сақлаш ташкилотининг Қирғизистондаги вакили пулмонолог Алийна Алтимишеванинг сўзларига кўра, ўлимга сабабчи бўлган, юқумли бўлмаган тўртта касалликнинг асосий сабабчиси сигарет чекиш ҳисобланади. Қирғизистонда куч-қуввати бор 70 ёшгача бўлган эркакларнинг 48 фоизи сигарет чекишади. Бу ҳақда Алийна Алтимишева Спутник Қирғизистон радиосига берган интервюсида айтиб ўтди. Унга сўзларига кўра, мамлакатда чекувчилар сони йилдан-йилга ортиб бормоқда. «Дунёда энг кўп ўлимга олиб келадиган…\nҚирғизистондан Хитойга чиққан савдо ҳажми 63,9 фоизга камайди\nХитой ва Қирғизистон ўртасидаги ташқи савдо айланмаси ҳажми 2020-йилнинг 5 ойида 271,6 миллион долларга етди. Бу 2019-йилнинг 5 ойига нисбатан 36,1 фоизни ташкил этади. Миллий статистика қўмитасининг маълумотларига кўра, бу йил Қирғизистондан Хитойга юборилган экспорт ҳажми 16,1 миллион долларни ёки 69,9 фоизни, импорт эса 255,5 миллион долларни ёки 35 фоизни ташкил этди.\nҚирғизистондаги қамоқхоналарда 7 ойда 27 маҳбус вафот этди\nҚирғизистон қамоқхоналарида 2020-йилнинг 1-январдан 20-июлигача 27 киши вафот этди. Бу маълумотни Қийноқларга қарши курашиш коалицияси ЖИДҚга таяниб маълум қилмоқда. 2 киши сил касаллигидан, 1 киши ВИЧ-инфекциясидан ва 2 киши саратон касаллигидан вафот этган. 21 ўлим соматик касалликлар билан боғлиқ. Бир киши ўз жонига қасд қилган. Ҳисоботга кўра, 2019-йилда соматик касалликлардан 4 киши вафот этгани айтилади. Бу йил бу рақам 5…\nCOVID-19: «Қийма» лойиҳаси, Жамият, Жиноят, Инсон ҳуқуқлариLeave a comment\nҲукуматнинг Ўш вилоятидаги Ваколатли вакили Узарбек Жилқибаев истеъфога чиқди\nҲукуматнинг Ўш вилоятидаги Ваколатли вакили Узарбек Жилқибаев истеъфога чиқди. Бу ҳақда Нурқиз Қадирбек қизи маълум қилди. Унинг сўзларига кўра, Узарбек Жилқибаев кеча, 7-август куни истеъфога чиққан. “У кеча тушдан кейин ариза ёзибди. Шунингдек, ҳукумат ҳам аризани қабул қилган. Унинг истеъфоси ҳақида ижтимоий тармоқларда эълон қилинди. У эртага аппарат вакиллари билан хайрлашиб кетса керак», деди у. У. Жилкибаев ушбу лавозимга 2018…\nМухлисларсиз ўтган футбол мусобақаси: Шўрў Премьер-лигаси мусобақаларида жамоалар дурранг ўйнашди\nМусобақалар Кант шаҳридаги футбол майдонларида бўлиб ўтди. Тожливирус инфекцияси тарқалишининг олдини олиш учун мухлислар мусобақаларга киритилмади. Қирғизистоннинг Шўрў Премер-лигасининг танаффусидан кейинги биринчи тур доирасидаги учрашуви 7-август куни Қант шаҳрида бўлиб ўтди. Бу ҳақда Қирғизистон футбол иттифоқи (ҚФС) матбуот хизмати хабар бермоқда. «Олой» (Ўш) – «Абдиш-Ата» (Қант) 1: 1, Қора-Болта – Илбирс (Бишкек) 0: 0 ҳисобида дуранг қайд этилди. Мусобақалар Қантдаги…\nХалқаро футбол федерацияси (FIFA) тожливирус пандемияси иқтисодий оқибатларини бартараф этиш ва миллий федерацияни қўллаб-қувватлаш мақсадида Қирғизистон футбол уюшмасига 1,5 миллион долларгача ажратади. 1,5 млн АҚШ доллари миқдоридаги молиявий кўмак ташкилотга аъзо ҳар бир футбол федерациясига берилади. Қирғизистон футбол Федерациясининг хабар қилишича, олинган маблағларнинг бир қисми футбол бўйича мамлакат чемпионатларини қайта тиклашга йўналтирилади. Футбол ташкилоти матбуот котиби Адилет Керимбековнинг айтишича, пуллар…\nЎш-Москва авиарейси 26-август куни парвоз қилади. Чартер рейси 07: 45да жўнайди, деб хабар беради Россиянинг Ўшдаги бош консуллиги. Ушбу авиақатнов билан Россиянинг барча фуқаролари учиш ҳуқуқига эга. Бунинг учун: https://www.gosuslugi.ru/395443/1 сайтига ташриф буюриб, рўйхатдан ўтиш керак\nТуркия ва БАА Қирғизистонга мунтазам рейсларни тиклайди\nМузокаралар якунида Туркия ва Бирлашган Араб Амирликлари Қирғизистонга мунтазам рейсларни тиклайдилар. Қирғизистон транспорт ва йўллар вазирлиги матбуот хизматининг хабар беришича, бугун, 7-август куни халқаро рейслар қайта тикланади. Қайта тикланадиган йўллар: • Avia Traffic Company компаниясининг Бишкек-Истанбул-Бишкек йўналиши бўйича ҳафтасига икки марта, Бишкек-Анталия-Бишкек рейси ҳафтада бир марта; • Turkish Airlines Истанбул-Бишкек-Истанбул рейси ҳафтасига икки марта; • Pegasus Airlines авиакомпаниясининг Истанбул-Бишкек-Истанбул рейси…\nФИФА президенти чегара очилгандан кейин Қирғизистонга ташриф буюради\nХалқаро футбол федерацияси (ФИФА) президенти Жанни Инфантино халқаро авиарейслар тиклангач, Қирғизистонга келишга ваъда берди. Қирғизистон футбол иттифоқининг матбуот хизматининг хабар беришича, 4-август куни Уюшма президенти Қанатбек Маматов Жанни Инфантино билан онлайн видеоконференцияда иштирок этди. Онлайн тадбирда Осиё футбол конфедерацияси президенти шайх Салмон, Афғонистон, Эрон, Тожикистон, Туркманистон ва Ўзбекистон футбол федерациялари президентлари ҳам иштирок этишди. Жанни Инфантино COVID-19 вабоси даврида ассоциацияларни…


22 Апрель 11:24\n«Президент топшириғига мувофиқ, Қозоғистон Республикасининг 2022-2026-йилларга мўлжалланган миграция сиёсати концепцияси лойиҳаси ишлаб чиқилди», — деди бош вазир ўринбосари.\nУнга кўра, концепцияда миграция жараёнларини тартибга солишга қаратилган қуйидаги аниқ чора-тадбирлар кўзда тутилган:\n- жанубий вилоятлардан шимолга ишчи кучи жалб қилинган корхоналарнинг харажатларини қоплаш;\n- вилоятлараро ва минтақалараро кўчиришни рағбатлантириш;\n- турли сабабларга кўра мос бўлмаган аҳоли пунктлари аҳолисини кўчиришга ёрдам бериш;\n- қишлоқ хўжалигига кўчириш учун ер участкаларини ажратиш;\n- шимолий вилоятларга кўчиб келган ватандошларнинг ҚР фуқаролигини олгандан кейин ҳам уй-жой олиш учун навбатини сақлаб қолиш.\n«Кучли ҳудудлар – мамлакат тараққиётининг драйвери» миллий лойиҳасини амалга ошириш орқали 2026 йилгача шимолга кўчувчиларнинг бандлик даражасини 87 фоизга етказиш режалаштирилган. Инфратузилма лойиҳаларини инсон ресурслари билан таъминлаш учун жанубий вилоятлардан 35 минг кишини жалб этиш режалаштирилган. Ишчи кучи танқис ҳудудларни қўллаб-қувватлаш мақсадида Меҳнат ва аҳолини ижтимоий муҳофаза қилиш вазирлиги ҳар йили жанубдан шимолга мигрантлар учун квоталарни тасдиқлайди. Бу йилги квота 6587 кишини ташкил этади, - деди Ерали Тоғжанов.\nШу билан бирга, Бош вазир ўринбосари қуйидаги чора-тадбирлар ишлаб чиқилаётганини таъкидлади:\n- кўчиб ўтувчиларга давлат уй-жой фондидан ер ажратиш, шунингдек якка тартибдаги уй-жой қуриш учун ер (майдони 0,1 гектардан кам бўлмаган) билан таъминлашга кўмаклашиш;\n- талаб қилинадиган мутахассисликлар бўйича ишга жойлашган мигрантларнинг, шунингдек, уларнинг иш берувчиларининг ўз маблағлари ҳисобидан (50 фоиздан кам бўлмаган) уй-жой қуришда қилган харажатларини қоплаш;\n- кўчиб ўтувчилар субсидиялар олиши учун аввал олинган кредитларига (6 ойдан 1 йилгача муддатга) таътиллар белгилаш.\n«Юқоридагилардан келиб чиқиб, чегарадош ҳудудларни ривожлантириш бўйича мустақил дастур ишлаб чиқишни зарур деб ҳисобламаймиз», — деди Бош вазир ўринбосари.\n#Ҳудудларни ривожлантириш #Миграция #Сенат


МДҲ ҳудудидаги 18 ёшдан кичик ўзбекистонликлар юртига қайтарилади\n21 январ 2018, Тошкент вақти: 23:20\nЎзбекистон Мустақил давлатлар ҳамдўстлиги ҳудудида ноқонуний яшаб юрган балоғатга етмаган фуқароларини ватанига қайтариш ҳақидаги протоколни тасдиқлади. Ўзбекистон президенти Ислом Каримов имзолаган айни ҳужжатга мувофиқ Ўзбекистон 18 ёшгача бўлган фуқароларини қайтаришда МДҲ давлатлари махсус идоралари кўмагига таяниши мумкин.\nРасмий матбуотга кўра, хориждаги ўсмирларни ватанига қайтариш Ўзбекистон Ички ишлар вазирлиги ва хориждаги ваколатхоналар зиммасига юкланган.\nЎзбекистоннинг Қозоғистондаги элчихонаси мулозимининг Озодликка айтишича, гап ота-онаси ёҳуд васийсисиз ёлғиз юрган ўсмирлар ҳақида кетяпти:\n– Ёнида ота-онаси бўлса ёки унга қараб юриш масъулиятини олган бирон қариндоши бўлса, уларга тегилмайди. Ўзича, ота-онасисиз бу ерга келиб яшаётган, ишлаётган ёки бекор юрган 18 ёшгача бўлганлар қайтарилади. Бу, энг аввало, уларни ўйлаб қилиняпти. 18 ёшгача бўлган ҳар бир ўғил-қиз ота-онасини бағрида бўлиши керак, ўқишини ўқиши керак, - деди элчихона мулозими.\nМДҲ мамалкатлари орасида ўсмирларни қайтариш ҳақидаги шартнома 2002 йилда имзоланган.\n2015 йилнинг октябрида Тожикистон пойтахти Душанбеда бўлиб ўтган ҳамдўстлик давлатлари вакиллари учрашувида, балоғатга етмаган ўсмирларни ўз ватанига қайтариш вақтида пайдо бўладиган харажатлар тартибини белгилаш бўйича протокол ҳам имзоланган.\nШу ҳужжатга мувофиқ, МДҲ давлатларида ноқонуний равишда яшаётган болаларни ўз ватанига қайтариш вақтида пайдо бўладиган ҳаражатларни мезбон давлат ва элчихона кўтариши кўзда тутилган.\n– Болани ватанига кузатиб қўйиш, транспорт ҳаражатлари хаммаси мезбон давлат ва элчихона томонидан қопланади, - деди Ўзбекистоннинг Қозоғистондаги элчихонаси мулозими.\nМосквадаги меҳнат муҳожирларига ҳуқуқий кўмаклашувчи "Ёрдам" ташкилоти раҳбари Баҳром Ҳамроев коллеждаги ўқишини ташлаб Россияга ишлагани келаётган ўзбекистонлик ўспиринлар сони ортаётганини айтади.\n- Улар мажбур бўляпти. Ўқиган билан Ўзбекистонда иш йўқ-ку?! Коллеж у ёқда турсин, университетни тугатганларга иш йўқ-ку?! Ундан кўра, Ўзбекистондаги ҳукумат шу ёшларни истиқболини ўйлаб, уларни иш билан таминлаш ҳақида қайғурса бўларди, - дейди Баҳром Ҳамроев.\nЎзбекистонда хорижга ишлашга кетган коллеж ўқувчиларини қайтариш ҳаракати эса бир неча йил аввал бошланган.\nЎқишни ташлаб хорижга ишлашга кетган фарзандини қайтармаган ота-оналар Ўзбекистон маъмурий-жавобгарлик кодексининг 47-моддаси (Болаларни тарбиялаш ва уларга таълим бериш борасидаги мажбуриятларни бажармаслик) бўйича жавобгарликка тортилаяпти.\nМаъмурий-жавобгарлик кодексининг 47-моддасида "Энг кам иш ҳақининг беш баробаридан ўн баробаригача миқдорда жарима солиш" жазоси кўзда тутилган.


Минтақа расмийлари "Исломий давлат" тарғиботига "сукут сақлаш" билан жавоб бериш мумкин эмаслигини тушуниб етаётганга ўхшайди.\nАфтидан, “Исломий давлат” ҳақида хабар берувчи нашрларга тўсиқ қўювчи Қозоғистон ҳам эндиликда айрим онлайн хабарларга тўсиқсиз кириш имконини яратмоқда.\nОхирги бир неча ҳафта давомида Тожикистон матбуотида “Исломий давлат” мафкураси ва фаолияти, жумладан, гуруҳ қўл ураётган ваҳший қотилликлар ҳамда аёлларнинг қул қилиниши қораланиб бир неча хабар чоп этилди.\nТожикистоннинг “Ховар” расмий янгиликлар агентлиги директори Озодлик радиоси тожик хизмати билан суҳбатда агентлик фуқароларни “Исломий давлат” қўл урган “ғайриинсоний ишлар”дан бохабар қилиш орқали “ахборот уришига каттароқ ҳисса қўшишга” уринаётганини айтди.\nЎзбекистонда ҳам шунга ўхшаш “ахборот уруши” бошланган. Июнь охирида барча йирик телеканаллар, жумладан, “Ўзбекистон”, “Ёшлар” ҳамда “Тошкент” каналлари уч кун давомида “Исломий давлат” идеологиясини қораловчи “Кўзгудаги биз” деб номланувчи ток-шоуларни эфирга узатди.\nШоуларда машҳур кишилар, жумладан, ўзбек киноактёри Эркин Комилов ҳамда мамлакатнинг энг йирик икки масжиди имомлари Қобил қори ва Раҳматилла қорилар иштирок этди.\nЎзбек ток-шоуларида илк бор ўзбеклар жангари гуруҳ сафига қўшилаётгани тан олинди.\nКўрсатувлар давомида ўзбек расмийлари илк бор “Исломий давлат”га қўшилаётган ўзбек ёшлари сони ўсиб бораётганини тан олишди, лекин аниқ рақамларни айтишмади.\nБир эпизоддда ҳатто ўзини Суриядаги “жуҳодчи келин” дея таништирган ўзбек аёл билан жонли телефон суҳбати эфирга узатилди. Суҳбат давомида Суриядаги аёл “Исломий давлат”га қўшилганидан афсусланишини, лекин қочишга имкон топа олмаганини айтди.\nТок-шоуларда жангари гуруҳ одам ёллаш учун ижтимоий тармоқлардан фойдаланаётгани айтилди. Бу эса экстремистик гуруҳ Интернет орқали ўрта осиёликларни ёллаётгани ҳақидаги хабарларга мос келади.\nЎзбек телеканаллари эндиликда “Исломий давлат” пропагандаси билан курашиш учун бир неча ҳужжатли фильм тайёрламоқда.\nҚозоғистонда “Исломий давлат” ҳали ҳам “табу” мавзу. Озодлик радиоси қозоқ хизматига кўра, мамлакатда давлат матбуоти етакчилигида “ахборот уруши” олиб борилаётгани йўқ.\nАммо мамлакатнинг жангари гуруҳ ҳақида хабар беришга бўлган муносабати ўзгараётганини кўрсатувчи айрим белгилар пайдо бўлмоқда.\nҚозоғистон расмийлари мунтазам равишда “Исломий давлат”, айниқса, жангари гуруҳ сафида жанг қилаётган этник қозоқлар ҳақидаги хабарларга тўсиқ қўйиб келади.\nОзодлик радиоси қозоқ хизматига кўра, жангари гуруҳ ҳақидаги охирги хабарларга тўсиқ қўйилмади. Булар орасида ўз паспортини ёқаётганини акс этган суратларни ижтимоий тармоқларда тарқатган қозоқ жангариси ҳақидаги хабар ҳам бор.\nҚозоғистон Миллий хавфсизлик хизмати мунтазам равишда “Исломий давлат” сафларида неча қозоқ жанг қилаётгани ҳақида хабар бериб боради.\nҚозоғистон телевидениесига “Исломий давлат”га қарши тарғибот етиб бормаган бўлса-да, мамлакат ўз фуқароларининг жангари гуруҳга қўшилиши олдини олиш учун чора кўрмоқда.\nАйрим масжидларда “Исломий давлат” муҳокама қилинмоқда, фуқаролар ўз оила аъзоларини жангари гуруҳ сафига қўшилишдан сақлаб қолишга ундалмоқда.\nМай ойида Ўрал шаҳрида маҳаллий расмийлар буюртмасига бинон спектакль саҳналаштирилди. Спектаклда асосий қаҳрамоннинг дўстлари Суриядаги жангариларни қўллаш учун ўғирлик қилиб, қўлга тушади. Афтидан, спектаклнинг асосий мақсади “анъанавий бўлмаган ислом” хавфи ҳақида огоҳлантиришдан иборат бўлган. “Анъанавий бўлмаган ислом” атамаси Қозоғистон ва бошқа собиқ совет мамлакатларида исломнинг бошқа фундаменталист оқимларига нисбатан қўлланилади.\nОзодлик радиоси қирғиз хизмати ходими Гулайим Ашакееванинг айтишича, Қозоғистондан фарқли ўлароқ, Қирғизистонда “Исломий давлат” ҳақида хабар бериш бошидан бери нисбатан очиқ бўлиб келмоқда.\n“Қирғизистонда “Исломий давлат” билан боғлиқ мавзулар деярли барча матбуот нашрларда доим “машҳур””,- дейди Ашакеева.\nУнинг айтишича, Озодлик радиоси қирғиз хизмати бу борада тайёрлаган икки ҳужжатли фильм қирғиз телеканалида эфирга узатилди.\nОзодлик қирғиз хизмати мунтазам равишда Миллий хавфсизлик хизмати ва милициянинг юқори лавозимли расмийларидан, дин пешволаридан интервью олиб туради. Ашакееванинг айтишича, ҳуқуқ-тартибот расмийлари бу каби хабарларни қўллаб келади.\nНега бу ўзгаришлар рўй берди?\nЎзбекистон ва Тожикистондаги ўзгаришлар Марказий Осиё расмийларининг “Исломий давлат”га қарши курашда матбуотнинг ролига бошқача назар билан қарай бошлаганидан дарак беради.\nОзодлик радиосининг Марказий Осиёдаги хизматларига кўра, ҳудуддаги давлат агентликлари орасида ва ичида бу масала бўйича келишмовчиликлар бор: разведка агентликлари “Исломий давлат” ҳақида очиқча хабар беришга қарши, ташқи ва ички ишлар вазирликлари эса жангари гуруҳ билан яхшироқ курашиш учун бу мавзуда очиқ хабар берилишини қўллайди.\nСўнгги ўзгаришлардан Ўрта Осиёдаги айрим разведка хизматчилари жангари гуруҳ тарғиботи билан курашишда сукут сақлаш самарисиз эканлигини тушуна бошлаган, деб хулоса қилиш мумкин.\nЎрта Осиё таҳлилчиси Кристиан Блеуэр “Тожикистонда, ИДга қўшилаётган тожиклар муаммоси хавфсизлик хизмати учун муаммо сифатида кўрилган эди, эндиликда муаммони оммавий тан олиб, турли йўл билан уни ҳал қилиш кераклигини англаб етишди”, дейди.\nАммо Блеурнинг айтишича, Тожикистон ҳукумати матбуотдаги бу ҳаракатлари самара беришига ишонмайди. Агар ҳукумат матбуот жангари гуруҳ тарғиботига қарши самарали кураша олади, деб ишонса эди, бу мақсадга кўпроқ маблағ ажратган бўларди.\nБлеуэр Ўзбекистон ва Тожикистон матбуоти совет моделига амал қилаётганини айтади:\n“Аввал жиддий муаммо бор эканлигини рад этишади ёки бундан кўз юмишади. Муаммога эътибор бермасликнинг иложи бўлмай қолганидан кейин охир оқибат уни тан олишади ва ёлланаётганлар фикрлашини умуман билмайдиган, жамиятдан узоқлашган, топқир бўлмаган одамлар ишлаб чиққан самарасиз тарғибот ёрдамида муаммо билан курашмоқчи бўлишади”.\nМаҳаллий оммавий ахборот воситаларида “Исломий давлат”га қарши тарғиб қилишнинг яна бир муаммоли жиҳати – оз одам бу нашрларни ўқийди. Масалан, Тожикистонда аҳвол шундай.\n“Рус тилида бўлмаган ва маҳаллий воситалардан фойдаланадиганлар [Тожикистонда] жуда озчиликни ташкил қилади, - дейди Блеуэр.- Шундай экан, маҳаллий матбуот нима ҳақида хабар бераётганининг умуман аҳамияти бўлмаслиги мумкин”.\n“Ахборот уруши”га қарамасдан, айрим Марказий Осиё мамлакатларида “Исломий давлат” ҳақида кундалик равишда етарлича хабар берилмайди.\nМасалан, Ўзбекистон маҳаллий матбуоти “Исломий давлат” қўл ураётган ваҳшийликлар, жумладан, озчиликларнинг қатл қилиниши ҳамда масжидларнинг вайрон қилиниши ҳақида хабар бермайди.\nЎзбекистон матбуоти яна ҳукумат радикал Исломга қарши курашиш мақсадида кўраётган чоралар, жумладан, масжидларнинг тобора қаттиқ назорат қилинаётгани ёки ифторлик уюштиришнинг ман қилингани ҳақида ҳам лом-мим демайди.\nОзод Европа/Озодлик радиоси мухбири Жоанна Парасюк қаламига мансуб мазкур мақолани инглиз тилидан Нодир Атаев таржима қилди.


Хавфсизликнинг янги тури – туристик полиция сайёҳларни ҳимоя қилади\n11:10 / 14.06.2016\nХитой туризм ишлари давлат бошқармаси раҳбари Ли Цзиньцзаонинг сўзларига қараганда, тез орада “осмон ости мамлакати”да сайёҳлар хавфсизлигини таъминлаш мақсадида туристик полиция ташкил қилинади. Унинг айтишича, хукумат мамлакатга келаётган сайёҳларнинг хавфсизлигини таъминлашда муҳим бўлган маъсулиятини ҳис қилади. Таъкидланишича, бугунги кунда Хитойнинг барча вилоятларида сайёҳларнинг хавфсизлигини таъминлаш масаласига катта эътибор қаратилмоқда. Туристик полициянинг ташкил этилиши ҳам мазкур йўналишда амалга оширилаётган эзгу ишларнинг таркибий қисми бўлади. Айни дамда туристик полиция Юньнань вилоятида фаолият юритмоқда. Туристик полициянинг олтита бўлими бор. Хитойда илк туристик полиция 2015 йилнинг октябрида Хайнань оролининг Санья шаҳрида ташкил этилган эди.\nТаҳлилчиларнинг фикрича, бугунги кунда дунёнинг бирор бир мамлакатини сайёҳлар учун тўла маънода хавфсиз, деб бўлмайди. Сайёҳлар ҳар қандай мамлакатда кутилмаган ҳодисалар билан тўқнаш келишлари мумкин. Кўпчилик Европада цивилизация ривожланган, шу сабабли “қўҳна қитъа” мамлакатларида жиноятчилик йўқ, деб ўйлашади. Аммо ҳар қандай мамлакатда бўлгани каби, Европада ҳам ўғирлик мавжудлиги тан олинади. Нафақат меҳмонхоналарда, балки куппа-кундузи катта кўчада ўғирлик юз бериши мумкин. Бундан ташқари сайёҳларнинг ўзлари қандайдир ҳужжат, пул ёки буюмларини йўқотиб қўйишлари эҳтимолдан холи эмас. Шунингдек, меҳмонхона ходимларининг боқибеғамлигидан ёки ҳуқуқлари бузилишидан азият чекишлари мумкин. Мана шу каби муаммолар пайдо бўлгудек бўлса, у ҳолда туристик полиция ёрдамга келади.\nБугунги кунда ҳар бир сайёҳ борадиган шаҳар ёки курортда полициянинг махсус бўлинмаси фаолият юритади. Улар мураккаб вазиятларга тушиб қолган сайёҳларга ҳар томонлама ёрдам беради. Қоидага кўра туристик полиция ходимлари бир нечта хорижий тилларни билиши керак. Улар ҳар қандай вазиятда хорижий сайёҳларга кўмак беришлари керак бўлади. Туристик полиция ходимлари имкон қадар тезроқ саёҳлар билан боғлиқ муаммоларни ҳал қилишлари зарур. Шу билан бирга туристик полиция ходимлари ҳамишга ҳам кўнгилдагидек ишламаслиги тан олинади. Айрим ҳолларда улар сайёҳларни эмас, маҳаллий аҳоли вакилларини ҳимоя қилишларидан ҳам асло кўз юмиб бўлмайди.\nЛатвия пойтахтида анчадан бери туристик полиция ходимлари навбатчилик қилмоқда. Уларнинг вазифаси хорижлик сайёҳларга ҳар томонлама ёрдам беришдан, жумладан, Ригадаги жамоат тартиби қоидаларини тушинтириш, ҳуқуқ-тартибот идораларининг ходимлари билан мулоқот чоғида таржимонлик қилишдан иборат. Айни дамда бўлимда битта бошлиқ ва 14 нафар инспектор фаолият юритади. Улардан 10 нафари кўчаларда патруллик қилса, тўрт нафари куну тун телефон тармоғига кўз-қулоқ бўлиб туради.\nТаиландда туристик полиция 24 соат, дам олишларсиз ишлайди. Бу мамлакатда туристик полицияга йўл транспорт ҳодисалари юз берса, ўғирлик қайд қилинса, меҳмонхона, дўконларда турли муаммолар юз берса мурожаат қилинади.\nПхукет оролида ҳам оддий полициячилардан ташқари туристик полиция фаолият юритади. Шу билан бирга сайёҳлар оддий полиция вакилларига ҳам, туристик полиция ходимларига ҳам мурожаат қилишлари мумкин. Туристик полициянинг афзаллиги шундаки, улар тил билишади.\nМисрда дам олаётган сайёҳлар тез-тез полицияга мурожаат қилишга мажбур бўлади. Бунга ўғирлик, фирибгарлик, камситилиш, соғлиққа етказилган зарар каби ҳодисалар сабаб бўлади. “Эҳромлар мамлакати”да полиция вакиллари катта обрўга эга. Шу сабабли маҳаллий аҳоли полиция билан тўқнаш келишдан ўзларини олиб қочади. Сайёҳлар манфаатларини сўзсиз туристик полиция ҳимоя қилади. Бюджет сайёҳлар келишига тобе бўлгани учун ҳам давлат дам олишга келган хорижликларни муҳофаза қилишга интилади. Мисрда полиция сафларида хизмат қилиш нуфузли саналади.\n“Туризм тўғрисида”ги қонунга биноан Болгарияда ҳам Туристик полиция ташкил этилган. Бу, ўз навбатида, туризм вазирлигига катта ваколатлар берилганидан далолат беради. Мазкур бўлим меҳмонхоналар замон талабларига жавоб берадими ёки йўқми деган масалаларни ҳам ўз зиммасига олган.\nБирлашган Араб Амирликларида туристик полиция мамлакат фуқороларини сайёҳлардан ҳимоя қилади. Аслида улар сайёҳларни маҳаллий аҳолидан муҳофаза қилиши керак эди. Бундан бир неча йил муқаддам Бирлашган амирлик жаҳондаги жиноятчилик энг кам содир этиладиган мамлакат сифатида кўриларди. Аммо сайёҳларнинг кўпайиши, хизмат кўрсатиш соҳасига хорижликларнинг кенг жалб қилиниши туфайли жиноятчилик кўпая борди. Бирлашган Араб Амирликларида туристик полициячилар махсус кийим кийишмайди. Улар оддий фуқоролар сингари шаҳар кўчаларида юриб, хорижликларни суҳбатга тортиб, уларнинг ўй-фикрларидан бохабар бўлишади.\nСайёҳлик ривожланган шаҳарларда, жумладан, Венецияда бунга катта аҳамият қаратишади. Бу шаҳарда бир гуруҳ одамларни тўплаб, уларни шаҳар бўйлаб сайр қилдириб бўлмайди. Бунинг учун, албата, лицензия олиш зарур.\nПолициянинг бу каби тузилмаси Исроил, Испания, Латвия, Туркия, Бирлашган Араб Амирликлари ва Шри-Ланкада ҳам бор. Бу мамлакатлардаги туристик полиция ходимлари сайёҳлик ҳудудларида патруллик қилади ва хорижлик меҳмонларга ҳар томонлама ёрдам берадилар. Айрим мамлакатларда туристик полиция мамлакат қонунларига қай тарзда амал қилинаётганини ҳам назорат қилиб боради. Бир қатор мамлакатларда эса туристик полиция маҳалий қоида бузувчиларга нисбатан меҳмонлар учун кўпроқ бош оғриғи бўлаётгани ҳам тан олинади.\nТуристик полициянинг асосий мақсади сайёҳларга ёрдам беришдан иборат. Шу билан бирга туристик полиция бошқа бир вазифаларни ҳам бажаради. Яъни улар вақти вақти билан экскурсоводларнинг лицензияси бор ёки йўқлигини ҳам текшириб турадилар.


Бухородаги "Дилкушо" бозорида бузлаëтган дўконга оид бу тасвир Озодликка икки ҳафтача олдин юборилган эди.\nДавлатнинг биринчи рақамли раҳбари сифатида Шавкат Мирзиëев қабул қилган илк қарорлардан бири хусусий мулк ва тадбикорлар ҳуқуқини ҳимоя қилишга қаратилганига қарамай¸ маҳаллий ҳокимларнинг шу кунлардаги ҳаракатларидан синаëтган хусусий тадбиркорлар сони ошиб бормоқда.\nХусусан¸ Бухоро шаҳри марказидаги “Дилкушо” (халқ орасида Крытый бозор деб танилган – таҳр.) бозорини икки ҳафта аввал бошланган бузиш билан боғлиқ жанжал ўтган жума кундан янги босқичга кўтарилди.\nОзодликка 1 май куни боғланган маҳаллий тадбиркорларга кўра¸ 28 апрель куни эрталабки соат 10 ларда бозорга трактор ва бульдозерлар ҳайдалган ва тадбиркорларнинг¸ қонунга кўра бузилишдан олдин баҳоланиши лозим бўлган хусусий мулки – дўконларни бузиш бошланган. “Қий-чув¸ йиғи-сиғи бўлди¸ юзлаб одам оиласини боқиб келган ягона даромад манбаидан ажраб қолди”¸ деб ҳикоя қилади тадбиркорлардан бири.\n“Дўконлар хусусий тадбиркорники¸ ер давлатники. Хусусий мулкни бузишдан олдин¸ эртага тўланадиган компенсация миқдорини белгилаш учун¸ уни баҳолаш керак. Бунинг учун шунга лицензияси бор ширкат келиб¸ протокол тузиб¸ ҳисоб-китоб қилиши керак. Бухорода ўнга яқин хусусий оценочный компания бор. Бирортаси келмади¸ ҳаммаси¸ “ака қўйинг¸ лицензиямни олиб қўяди борсам”¸ деяпти. Вилоят ҳокими “биттанг бормайсан¸ биттанг ҳам оценка қилмайсан¸ борсанг¸ ўзингни текширтираман” депти. Ҳозир қўлимизда бузиладиган мулкнинг нархини тасдиқловчи бирор қоғоз йўқ¸ лекин 50-60 та мелиса ташланган¸ прокурорлар шу ерда¸ ҳамма ëқни буздиришаяпти. Бунақа кучли босимга чидашнинг иложи бўлмади”¸ деди ўз исми сир қолишни сўраган бухоролик тадбиркорлардан бири.\nТадбиркорларнинг бу иддаосини Бухорода фаолият юрғизувчи бир неча нархловчи ширкат вакиллари билвосита тасдиқлади.\n“Consult-Bukhara” ширкати вакили айни кунларда уларнинг нархлаш лизенцияси муддати тугаб қолгани учун бузилаëтган дўконларни нархлай олмаслигини билдирган бўлса¸ “Глобал техконсалтинг” ширкати вакили¸ нархлаш бўйича мутахассис йўқлиги боис¸ “Дилкушо”даги дўконларни баҳолай олмаслигини билдирди.\nДўкони бузиладиган тадбиркорга ҳақ борми?\nБухоро марказидаги “Дилкушо” бозорини бузиш¸ аксар шаҳарлардаги каби¸ президент Шавкат Мирзиëевнинг 27 март кунги 2853-сонли 2017-2019 йиллар даврида деҳқон бозорларини реконструкция қилиш ва уларнинг ҳудудида замонавий савдо мажмуалари қуриш дастурини тасдиқлаш тўғрисида” деб номланган қарори асосида амалга оширилмоқда.\n“Қорақалпоғистон Республикаси Вазирлар Кенгаши ва вилоятлар ҳокимликлари деҳқон бозорларини реконструкция қилиш ва уларнинг ҳудудида замонавий савдо мажмуалари қуриш ишларини амалга ошириш учун белгиланган тартибда зарур ер участкалари ажратилишини, шунингдек уларнинг ҳудудлари тайёрланишини ҳамда бино ва иншоотлар бузилиши туфайли юридик ва жисмоний шахсларга етказилган зарарлар қопланишини таъминласинлар”¸ деб ëзилган.\nПрезидент қарорининг айни шу банди қандай амалга оширилишини изоҳлаган Адлия вазирлигининг Тадбиркорлик субъектлари ва хорижий инвестицияларни ҳуқуқий ҳимоя қилиш бошқармаси мутахассиси¸ хусусий мулкни унинг эгаси билан ëзма келишувга эришмасдан туриб¸ бузиш мумкин эмаслигини таъкидлади.\n“Хусусий тадбиркорга қарашли мулк давлат эҳтиëжи учун бузиладиган тақдирда¸ Вазирлар Маҳкамасининг 2006 йилги 97-қарори асосида компенсация тўланиши шарт. Бозорларни қайта қуришга оид 2583-қарорга кўра бузиладиган дўконлар учун компенсация уч хил шаклда – олинаëтган ер участкаси ўрнига бошқа жойдан айни майдондаги ер бериш¸ бузиладиган мулк учун товон пули тўлаш¸ ëки қуриладиган янги бозордан жой ажратиш шаклида бўлади. Қай шаклни танлашни¸ тадбиркор белгилаши керак. Ҳозир ҳамма жойда бозорлар бўйича комиссия тузилган. Улар дўкони бузиладиганларни рўйхатга олиб¸ улар билан шартнома тузиши керак. Лекин дўконларни бузишдан олдин комиссия уларни хусусий ширкатларга нархлатиши лозим. Нархлаш протоколи асосида компенсация миқдори ҳисоблаб чиқилади. Бусиз¸ ҳеч кимнинг хусусий мулкни буздиришга ҳаққи йўқ”¸ деди Адлия вазирлиги мутахассиси.\nКомпенсация фақат “ерга оид кадастри” борларга бериладими?\nБухородаги “Дилкушо” бозорини бузиш жараëнидан яхши хабардор мулозимларидан бири Озодлик билан микрофонсиз суҳбатда¸ марказий бозорни бузишни ниҳоятда қаттиқ маъмурий босим ва қўрқитувлар асосида олиб боришдан мақсад¸ хусусий мулкдорларга ҳеч нарса бермасдан¸ улар дўконлари жойлашган ерни “кучли манфаатли гуруҳлар”га хатлаб бериш эканини айтади.\nЯнги бозор лойиҳасининг тасдиқланмаганига оид расмий мактуб нусхаси.\n“Ҳали бозор ўрнида нима қурилиши¸ унинг лойиҳаси йўқ. Бу лойиҳани тасдиқлаши керак “Ўзагросаноатлойиҳа” эскизни тасдиқламаган. Лекин бу жойга кўз тиккан маҳаллий пулдорлар қаттиқ ҳаракaтда, доимгидек¸ откатлар ишга тушди. Шунинг учун дўкондорларга имкон қадар ўз жойини қайтариб бермаслик¸ яъни янги қуриладиган гипермаркетми¸ супермаркетдан жой бермаслик ҳаракати кетаяпти. Кадарстри борларни ҳам кадастринг ерга оидми¸ бинога оид¸ деб текшираяпти. Ерга оид бўлса¸ компенсация берармиш¸ бинога оид бўлса¸ бу бинонинг эгаси бўлган хусусий тадбиркор куйиб қолармиш. Ерга оид кадастри борлар жуда кам. Бу эса¸ кўпчилик тадбиркор куйиб қолади¸ деганидир. Президентнинг қарори ижросига шиддат билан киришган ҳоким Барноев бир ўқ билан икки қуëнни урмоқчи – ҳам янги бозорни тезликда қуриб¸ Мирзиëевдан очко олмоқчи¸ ҳам бозорни янги эгаларига пулламоқчи”¸ дея иддао қилди бу жараëнга яқин бухоролик мулозим.\nОзодликнинг Бухоро вилояти ҳокими шаънига билдирилган бу каби айбловларга муносабат билдиришни сўраб 1 май куни қилган мурожаатига ҳоким матбуот котиби Акбар Рустамов:\n- Қонун бўйича мурожаатни кўриб чиқиш учун вақт ажратилган. Бунақа гапларга дабдурустдан жавоб беролмайман. Эртага телефон қилсангиз¸ гаплашамиз¸ деб жавоб берди.\n(Озодлик 2 май куни ҳоким матбуот котибининг ўз расмий изоҳини тақдим этишига¸ албатта¸ имкон беради.)\nБухоролик тадбиркорлар ҳам шаҳар марказидаги бозорни бузиш бошида вилоят ҳокими Ўктам Барноев турганини таъкидлашди.\n“Комиссияга раис қилиб шаҳар ҳокими ўринбосари Бахтиëр Мақсудовни қўйган¸ лекин бу одам ҳеч нарсани ҳал қилмайди. Бош бузувчи – вилоят ҳокими Барноев. Бозордаги тадбиркорлар бир нечта гуруҳ бўлиб ëзилган шикоят аризасини Ўктам Барноевга расман топширишди – унинг котибаси ўнлаб тадбиркор имзо чеккан бу хатларни қабул қилиб олди икки ҳафтача бурун. Лекин жавоб йўқ. Унинг қабулига кирамиз¸ десак¸ уч ой кутасан¸ дейишди. У одамнинг ëнига яқинлашиб бўлмайди "Халқ билан мулоқот" йилида. Ўзини халқ билан инновацион усулда мулоқот қиладиган ҳоким қилиб кўрсатган Барноев¸ халқни чирқиратиб¸ унинг додини эшитмаяпти ҳам. Порталга қилган шикоятимиз яна шу одамга келаяпти¸ уларга ҳам жавоб йўқ ”¸ дейди тадбиркорлардан яна бири.\nБухородаги энг гавжум ва нисбатан обод бозор бўлган “Дилкушо” деҳқон бозорини бузиш бўйича махсус комиссия раиси Бухоро шаҳар ҳокими ўринбосари Бахтиëр Мақсудов 18 апрель куни Озодлик билан суҳбатда:\n- 97-қарорга асосан тадбиркорларга компенсация пули ҳам берилади. Ҳозир тадбиркорларни “Карвон”, “ЦУМ” ва “Марказий бозор”га жойлаштирaяпмиз. Комиссиянинг рухсатномаси билан бориб жойлашишaяпти, кимнинг шикояти бўлса, бозордаги штабга келсин, ҳал қиламиз, мен шу ерда ўтирибман, деган эди.\n1 май куни бу ваъданинг амалга ошмаëтгани ҳақидаги шикоятларга муносабат билдириш сўралганда¸ Мақсудов «сизга ўзим қайтиб чиқаман» деб¸ телефонини дарҳол ўчириб қўйди.\nБозор – Алеппога ўхшайди\nБухороликларнинг билдиришича¸ 1 майга келиб¸ шаҳар марказидаги энг гавжум бозор Суриянинг бомбаланган шаҳарларига ўхшаб қолган.\n“Бозорни сурат ëки видеога олмоқчи бўлсангиз¸ дарров милиция босиб олиб кетаяпти. Жума куни иккита одам шу ишни қилмоқчи бўлган эди¸ ушлаб кетди. 3-4 соат қийнаб¸ расмларини ўчиртириб¸ қўйиб юборишди. Шунга сизга ҳозирги манзара суратини юбора олмаймиз”¸ деди Озодликка боғланган савдогарлардан бири.\nСиз ҳам Бухородаги "Дилкушо" бозорини бузиш билан боғлиқ ноқонуний ҳаракатлардан зиëн кўраëтган тадбиркор¸ ëки бу жараëнга алоқадор шахслардан бўлсангиз¸ унга оид тафсилот¸ хусусан¸ сурат ва видеоларни Озодликка ижтимоий тармоқлар орқали юборишингиз мумкин.\nТошкент бозорларида патта ва солиқ 2 баробаргача оширилиши мумкин


"Интер" Икардига қандай шарт қўймоқда?\n8 январь, 2019, 15:45\nТеглар:Мауро Икарди | Интер\nУлар ўз тўпурарини таркибда сақлаб қолиш ниятида.\nМиланнинг "Интер" клуби ўз етакчиси Мауро Икардига шарт қўйди.\nLa Gazzetta dello Sport нашри тарқатган хабарга кўра “нерадзуррилар” 25 ёшли аргентиналик футболчи талаб қилаётгандек унинг маошини йилига 7 млн еврога оширишга тайёр. Бироқ, бунинг эвазига унинг шартномасида кўрсатилган товон пулини олиб ташлаш шартини қўйишмоқда.\nЭслатиб ўтамиз, айни дамда томонлар 2021 йилга қадар тузилган шартномани узайтириш борасида музокаралар ўтказмоқишмоқда. Амалдаги шартномага кўра Икардининг товон пули 100 млн еврони ташкил этади. “Интер” эса унга қизиқаётган гранд клублар ушбу пулни тўлаб уни сотиб олишидан қўрқишмоқда.\nМаълумот учун, Икарди “Интер” сафида 2013 йилдан буён тўп суриб келмоқда. У ўтган давр мобайнида жами 204та ўйинда майдонга тушиб, рақиблари дарвозасига 120та гол уришга эришган.\nАйни дамда Икардига "Реал", "Челси" ва "Манчестер Юнайтед" клубларидан жиддий қизиқишлар мавжуд.\nФИФА ПСЖни жаримага тортди


Жорий йилда президент мактабларини тамомлаган 96 нафар ўқувчиларнинг барчаси муддатидан аввал нуфузли хорижий олийгоҳларга грант асосида ўқишга кирди. Бу ҳақда президент Шавкат Мирзиёев Ўзбекистон ёшлари билан учрашувда айтиб ўтди.\n«Бугунги мураккаб замонда ёшларни жисмоний ва маънавий баркамол инсонлар этиб тарбиялаш, биз учун ғоят муҳим вазифа бўлиб қолмоқда.\nБу борада баъзи мисолларга эътиборингизни қаратмоқчиман. Ўтган бир йилда билимли ва зукко ёшларимиз халқаро фан олимпиадаларида 4та олтин, 18та кумуш ва 29та бронза медалларини қўлга киритишди.\nМен бугун президент мактабларининг илк қалдирғочлари билан учрашдим ва бундан жуда хурсанд бўлдим. Бир вақтлар қилган меҳнатимиз бугун ўз мевасини бермоқда. Бугунги кунда президент мактабини битирган 96 нафар битирувчиларнинг барчаси бугун хорижий ва маҳаллий нуфузли олийгоҳларнинг талабаларига айланишди.\nМисол учун, Тошкент шаҳридан Темурбек Сулаймонов – 26та, Қорақалпоғистондан Нурсултан Дуйсенбаев – 16та, Хоразмдан Чаросхон Ўктамбоева – 8та, Намангандан Робияхон Набижонова – 5та, ўрта мактаб битирувчилари – Андижондан Висола Асадуллаева – 12та ҳамда Қашқадарёдан Шуҳрат Юлдашев 16та нуфузли хорижий олийгоҳга ўқишга қабул қилинган. Бундай натижалар, илгари тарихимизда ҳеч қачон бўлмаган», дея давлат раҳбарининг сўзларини келтирмоқда Kun.uz мухбири.\n“Тошкент ёшлар форуми – 2021” дирекцияси: ноодатий тарзда ўткан форум ҳақида хулосалар\n«Ундайлар ватаннинг ҳам келажагига ишонмайди» — Ортиқхўжаев интернетда танқид ёзадиганларни танқид қилди


Смоллинг Евро-2016 турнирига ўз ўйинчоғи билан ташриф буюрди (фото) » Скачать музыку бесплатно новинки музыки 2016-2017\nКомментариев: 0 Просмотров: 197 Дата: 7-06-2016, 10:25 Англия терма жамоаси сафида Францияга етиб келган "МЮ" футболчиси, 26 ёшли Крис Смоллинг ўзи билан сафарга ўйинчоқ шерни олиб келди. Терма жамоа аъзолари аэропортда тушган суратда ҳам, футболчилар автобусдан тушиб меҳмонхонага кириши вақтида ҳам Смоллингнинг рюкзаги устида йириккина ўйинчоқ шерни кўриш мумкин.Англия терма жамоаси Шантайи шаҳридаги меҳмонхонага жойлашган. Шаҳар мэри Эрик Вэрт ташаббуси билан англияликларни Auberge du Jeu de Paume меҳмонхонасида кутиб олиш маросими ташкиллаштирилган. Терма жамоани меҳмонхона ҳовлисида отлиқ аёллар қуршовидаги оркестр кутиб олган.Мэр Англия делегациясининг ҳар бир аъзоси билан қўл сиқишиб кўришган.Сешанба куни Англия терма жамоаси дастлабки машғулотларни ўтказади. Унда 400 мухлис иштирок этиши кутилмоқда.Шантайи шаҳри Париждан 40 км шимолда жойлашган. Шаҳарнинг диққатга сазовор жойларидан бири қоялар орасида қурилган қадимий қаср ҳисобланади. Қалъани чор тарафдан сув қуршаган. Шантайи шаҳри аҳолиси 11 минг киши.Англия терма жамоаси турнирнинг гуруҳ босқичида Уэльс, Россия ва Словакия терма жамоаларига қарши баҳслар олиб боради. Биринчи ўйин 11 июнь куни Россияга қарши Марсель шаҳрида кечади. - деб хабар бермоқда Stadion.uz нашри.


Дарҳақиқат, ҳозирги кунда юртимизда аҳоли турмуш фаровонлигини акс эттирувчи ўзига хос ижтимоий-иқтисодий марказ ҳисобланмиш бозорлар фаолиятини яхшилаш, уларда нарх-навонинг асоссиз оширилишини олдини олиш, сифатли маҳсулотлар билан савдо қилинишини таъминлашга катта эътибор қаратилмоқда. Замонавий услубда қурилган бозорларда сотувчию харидорлар учун барча шарт-шароит яратилиб, улар нафақат аҳолига хизмат кўрсатиши, балки озодалиги ва кўркамлиги билан ҳам кўпчиликнинг эътирофига сазовор бўлмоқда.\nМаълумки, бир неча йиллардан буён Ўзбекистон Хотин-қизлар қўмитаси тегишли ташкилотлар билан ҳамкорликда пойтахтимиз бозорлари ўртасида “Энг намунали деҳқон бозори” кўрик-танловини ўтказиб келмоқда. Бундан кўзланган асосий мақсад эса бозорларда сотувчи ва харидорларга қулайликлар яратиш, ўзаро муносабатларни яхшилаш, муомала маданиятини юксалтириш, тозаликка риоя қилиш каби жараёнлар устидан жамоат назоратини ўрнатишдир.\nКеча жорий йилги кўрик-танлов сарҳисобига бағишланган тадбирда сўз олганлар ҳам мазкур танлов аҳоли турмушини янада яхшилаш баробарида, ҳудудлар ободлигини таъминлашда муҳим аҳамият касб этаётганлигини таъкидлашди.\nБу йил ишчи гуруҳи томонидан “Тошбозорсавдо” уюшмаси тасарруфидаги 20 та бозор фаолияти ўрганилди. Бунда асосий эътибор сотувчиларнинг кийиниш ва муомала маданияти, радиоузель фаолиятининг ташкил этилиши, бозорлар расталарининг санитар-гигиеник ҳолати, умуман, ободонлаштириш ишларига қаратилди.\nЯкунда эса “Авиасозлар деҳқон бозори”, “Қорақамиш деҳқон бозори”, “Аския деҳқон бозори” акциядорлик жамиятлари мос равишда биринчи, иккинчи ва учинчи ўринларга муносиб кўрилди.\n— Айни пайтда бозоримизда икки минг икки юзта савдо ўрни мавжуд, — дейди “Авиасозлар деҳқон бозори” акциядорлик жамияти раиси Алишер Қодиров. — Айниқса, “Элга хизмат” МЧЖ томонидан кўрсатилаётган хизматлардан аҳоли жуда мамнун. Чунки бу ерда терминал, касса аппаратлари ўрнатилган, нархлар эса чўнтакбоп. Бундан ташқари, қишлоқ хўжалиги маҳсулотлари билан шуғулланувчи учта секторимиз ҳам харидорларга қулайлик яратаяпти. Уларни узлуксиз равишда қишлоқ хўжалиги ва озиқ-овқат маҳсулотлари билан таъминлашда Тошкент ҳамда Бухоро вилоятларидаги бир қанча фермерлар билан ҳамкорлик ўрнатганимиз айни муддао бўлаётир.\nТадбир якунида ғолибларга ташкилотчиларнинг диплом ва қимматбаҳо совғалари топширилди.\nМаросимда Ўзбекистон Республикаси Бош вазирининг ўринбосари, Хотин-қизлар қўмитаси раиси Э. Боситхонова иштирок этди.\nМазкур рукндаги бошқа мақолалар: « Анжуманга ҳозирлик\t«MIT.UZ» — холис ахборот муҳити сари »


Олий лига-2014. Кўзгуда – “Бунёдкор” / CHAMPIONAT.asia\nОлий лига-2014. Кўзгуда – “Бунёдкор”\n15 март куни навбатдаги миллий чемпионатга старт берилади.\nШу муносабат билан бу йилги олий лиганинг ҳар бир иштирокчисига тўхталишни лозим топдик. Демак, жамоалар ҳақида қисқача маълумот беришни биринчи галда амалдаги чемпион ва Кубок соҳиби “Бунёдкор”дан бошлаймиз.\n“Бунёдкор” аллақачон учта расмий учрашув ўтказиб бўлди. Жамоа яқинда Суперкубокни қўлга киритди, лекин орадан кўп ўтмай ОЧЛда ютқазиб қўйди. Энди “қалдирғочлар” 19 март куни Эроннинг “Фулад” жамоасини қабул қилишади.\nЎтган йилги ўрни: 1\nМиржалол Қосимовга бир пайтнинг ўзида ҳам терма жамоада, ҳам клубда ишлаши оғирлик қиляпти. Чунки ҳар иккаласи олдига юқори мақсадлар қўйилади. Қосимов учун бу йил чемпионлик ва Кубокни сақлаб қолиш осон бўлмаса керак.\nЭнг яхши харид: Карлес Кото (Испания)\n“Бунёдкор”нинг энг катта хариди Карлес Кото бўлди десак янглишмаймиз. Бу ўйинчида нимадир бор, лекин жамоа ўйинига тўлиқ киришиб кета олгани йўқ. Унга бироз вақт керакка ўхшайди.\nЭнг катта йўқотиш: Игнатий Нестеров/Лутфулла Тўраев\n“Ал Жаиш” билан ўйинда Нестеров билан Тўраевнинг йўқлиги яққол билинди. Мурод Зухуров ҳали у даражада кучли дарвозабон эмас, буни ўтказиб юборган голлардан ҳам билса бўлади. Тўраев кетганидан кейин Жавлон Иброҳимовнинг бир ўзи майдон марказида яккаланиб қолди.\nЖамоа етакчиси: Александр Пишур\nНима бўлган тақдирда ҳам, клубнинг ҳозирги етакчиси украиналик форвард Александр Пишур. Усиз жамоа ҳужумда анча қийналиб қолиши турган гап. Пишур гол ҳам уриши, голли тўп узатиши ҳам мумкин. Ундан аксарият ҳимоячилар ҳайиқадилар.\nКашфиёт бўлиши кутилмоқда: Сардор Собирхўжаев\nСардор Собирхўжаев “портлаши” учун унга кўпроқ ўйин амалиёти керак. Аммо астойдил ҳаракат қилса, марказда бемалол Жавлон билан тандем бўла олади.\nЧемпионатни кимга қарши бошлайди: уйда “Қизилқум”\n“Бунёдкор” мавсумни “Қизилқум”га қарши баҳс билан бошлайди. Ўйин 15 март куни “Пахтакор” стадионида бўлиб ўтади.


Самарқандда фуқароларни алдов йўли билан Мексика орқали АҚШга юбормоқчи бўлган жиноий гуруҳ аъзолари ушланди\nДХХ ҳамда ИИБ ходимлари фуқароларни алдов йўли билан Мексика орқали АҚШга юбориш билан шуғулланувчи жиноий гуруҳ фаолиятига чек қўйган. Шунингдек, яна бир ҳолатда фуқарони Туркияга сотиб юбормоқчи бўлган шахс қўлга олинган.\nВилоят ИИБ ахборот хизматининг хабар беришича, Самарқанд шаҳрида яшовчи, 1980 йилда туғилган Р.О. ва 1979 йилда туғилган С.Р. фуқаролардан бирини 32 минг доллар эвазига Мексиканинг айланма йўллари орқали АҚШга юборишни ваъда қилиб, келишилган маблағдан 7 минг доллар олган вақтида ашёвий далиллар билан ушланган.\nҲозирда жиноий гуруҳ аъзоларига нисбатан Жиноят кодексининг тегишли моддалари билан жиноят иши қўзғатилиб, тергов ҳаракатлари олиб борилмоқда.\nБундан ташқари, ДХХ Самарқанд вилояти бошқармаси ҳамда вилоят ИИБ ходимлари билан ҳамкорликда ўтказилган тезкор тадбирда Тойлоқ туманида яшовчи, 1987 йилда туғилган фуқаро Ф.Н. Самарқанд халқаро аэропорти орқали маҳаллий фуқарони Туркия давлатига ноқонуний меҳнат мигранти сифатида сотиб юбораётгани аниқланиб, қўлга олинган.\nҲозирда жиноий гуруҳнинг бошқа аъзоларини аниқлаш бўйича тадбирлар олиб борилмоқда.\nҚайд этилишича, қўлга олинган фуқарога нисбатан Жиноят кодексининг тегишли моддалари билан жиноят иши қўзғатиш режалаштирилмоқда.\nАввалроқ Жиззах ва Самарқанд шаҳарларида катта пул эвазига фуқароларни Мексика орқали АҚШга ноқонуний йўл билан жўнатмоқчи бўлган шахслар қўлга олинганди.


Жорий йилнинг 30 ноябрь куни Қуйи палатада Ўзбекистон Республикаси Олий МажлисиҚонунчилик палатаси Спикери Н. Исмоиловнинг Россия Федерал йиғини Федерация Кенгаши раиси ўринбосари И. Умаханов билан учрашуви бўлиб ўтди, деб хабар бермоқда Олий Мажлис Қонунчилик палатасининг Ахборот хизмати.\nУчрашув давомида Ўзбекистон Республикаси Олий Мажлиси Қонунчилик палатаси Спикери меҳмонларга мамлакатда олиб борилаётган кенг кўламли ислоҳотлар юзасидан маълумот берди.\nЖумладан, таъкидланидек, 2017-2021 йилларда Ўзбекистон Республикасини ривожлантиришнинг бешта устувор йўналишлари бўйича ҳаракатлар Стратегиясига мувофиқ ҳозирда мамлакатни жадал ривожлантиришига қаратилган ижтимоий-иқтисодий ва ижтимоий-сиёсий муҳим давлат ва ҳудудий дастурлар амалга оширилмоқда.\nТаъкидлаб ўтилганидек, Олий Мажлис Қонунчилик палатаси депутатлари бир неча маротаба Россия Федерациясида турли халқаро семинарлар, илмий форумлар ва консультатив характердаги мажлисларда иштирок этишган.\nУчрашувда шунингдек, қонунчилик тизимидаги янгиликлар ҳақида ҳам маълумот берилди.\nЎз навбатида Федерация Кенгаши раиси ўринбосари И. Умаханов бошқа йўналишларда ҳам икки томонлама ҳамкорликни ривожлантиришда ишончли муҳитнинг яратилишга қаратилган парламентлараро алоқаларни ва сиёсий мулоқотлар мунтазамлигини сақлаш муҳим эканини қайд этди.\nМулоқотлар давомида томонлар келгусида икки мамлакат ўртасидаги савдо-иқтисодий ва инвестициявий ҳамкорликни такомиллаштириш ҳамда кенгайтиришга қаратилган масалаларни ҳам муҳокама қилдилар.


Пентагон раҳбари Россияни АҚШ учун бош муаммо деб атади\n22:57 / 26.08.2016\nРоссия Хитой, Шимолий Корея, Эрон ва ИШИДни ортда қолдириб, АҚШ учун 5 та бош муаммо ичида биринчи ўринни эгаллади. Бу ҳақда Пентагон раҳбари Эштон Картер айтди. Картер шунингдек АҚШ "номаълум келажакка" ва у келтириши мумкин бўлган таҳдидларга тайёр туриши кераклигини айтди.\n"Бугун бизнинг буюк миллат олдида камида 5 та муаммо турибди: булардан биринчиси – Россия томонидан билдириладиган тажовуз ва зўравонликни қўллашга қарши туришдир, айниқса Европада", деб айтди Картер.\nКартернинг айтишича, иккинчи муаммо "жаҳон аҳолисининг ярми яшайдиган ва жаҳон иқтисодиётининг ярми ҳаракат қиладиган, ҳаётий муҳим Осиё-Тинч океани минтақасидаги тарихий ўзгаришларни уддалай олиш" зарурати ҳисобланади.\n"Хитойнинг ўсиши – бу ажойиб, бироқ унинг тажовузкор ҳаракати – йўқ", деб таъкидлаб ўтди Картер.\nКартер АҚШ олдида турган муаммолар орасида "Шимолий Корея томонидан ядровий ва баллистик иғволар олдида имкониятларни кучайтириш" зарурати, Эрон тажовузи ва Эроннинг Форс кўрфази минтақасига таъсирини мониторинг қилиш ҳамда террорчиликка карши курашиш бор.\nРоссия АҚШ Эштон Картер


Тошкент “СИЗО” қамоқхонаси « Ўзбекистон Халқ Ҳаракати\nТошкент “СИЗО” қамоқхонаси\n28 October 2013 - 8:48\nТошкент шаҳар Ҳамза тумани “Қўйлиқ” массивида “ПАНЕЛНИЙ” Вақтинчалик Сақлаш Ҳибсхонаси (ВСҲ – СИЗО) жойлашган. Бу қамоқхона сатҳи 20 гектардан ошиқ ерни ташкил этади.\nҚамохонага олиб келинаётган фуқаролар Ўзбекистон Республикасининг “Маъмурий Жавобгарликка Тортиш Кодекси тўғрисида”ги қонунига кўра, турли-хил моддалар билан айбланган, “ҳуқуқбузар”лар келтирилади. “Ҳуқуқбузар”лар асосан Тошкент ва Тошкент вилоятларидан келган,аммо ўлканинг бошқа вилоятларидан келган ”ҳуқуқбузар”лар ҳам бор. Улар Тошкент шаҳри ва Тошкент вилоятларида “жиноят” содир этганлиги учун “Панелний” ВСҲ олиб келинади. Тошкент “СИЗО” қамоқхонаси ўз “бағрига” 2-3 минг кишини сиғдириш имкониятига эга.\nБу ерда ҳар куни 100 дан ошиқ “ҳуқуқбузар” келтирилади. Ўртача ҳисобда ҳар ойи, 1000-1500 минг фуқаро, “маъмурий жавобгарликка” тортилади. Кейинги вақтларда Ўзбекистон Республикасида “МЖТК”нинг қонунига кўра, жавобгарликка тортилаётган фуқароларнинг сони йилдан-йилга кўпаймоқда.\nБу ВСҲнинг ҳар бир хонасида, 20-25 киши мажбурий равишда ўтқазилади. Агар борди-ю, у ерда Сиз ўзингизни, “правангизни качать” қилмоқчи бўлсангиз, сизни ҳеч ким эшитмайди. Нима бўлишидан қатъий назар сиз 10-15 сутка қамоқ жазосини мавжбурий равишда ўташингиз шарт…\nБир вақтлар ВСҲ қамоқхонаси “от ва эшак сақлайдиган макон” бўлган деган гаплар ҳам бор…\nСобиқ Иттифоқ даврида қурилган бу қамоқхона уч қисмга бўлинади.\nБиринчи қисмда, 10-15 суткага қамалганлар. Иккинчи қисмда, 30 суткага қамалганлар. Учинчи қисмида эса, “бомж”лар яъни, уй-жойсиз, кўчага қолган фуқаролар истиқомат қилишади.\nБу (СИЗО) ВСҲ, Ўзбекистон Республикаси ИИВга қарашли бўлиб, “ҳуқуқбузар”лар уларнинг мавқиега қараб ажратилади. Қамоқхонанинг катта дарвозасидан кирганигизда, 8 хонадан иборат бўлимлари бор. Шу хоналарнинг “1-камера”сида Ўзбекистонда ҳизмат кўрсатган артистлар учун “махсус хона”лар ташкил қилинган бўлиб, бу хона одатда “уятчан мижоз”га берилади.\nАгар хонага эътибор берсангиз, эшиклари темир панжаралар билан ўзгартирилган. Деразалари ёпиқ панжаралар билан, “безатилган”. Хонада катта короватлар, алоҳида хожатхона, кўрпа-тўшаклар ҳам бор. Хонанинг ичида таъмирлаш ишлари яхши олиб борилган. Деворлари анча мустаҳкам, хона шифтларида махсус бетон қопламасини кўриш мумкин. Бу “1-камера”да хонадаларимиздан Илҳомжон Фармонов, Абдуллажон Қурбонов ва Гулбаҳорхон Сулаймоновалар ташриф буюришган экан.\n2-Камера хонасининг катталиги қолган хоналарга нисбатан анча катта. Бу ерда асосан, 5 ва 7 кунга, қамалган “ароқҳўрлар компанияси” ётишади. Келган “ҳуқуқбузар”лар ётохонанинг “меню”си билан таништирилади. Бу ерда сигарет ва нос чекиш мумкин. Фақат панжара эшиги ортида тупуриш, қусуш мумкин эмас. Борди-ю қистаб қолса, иштонга бемалол хожат қилишлари мумкин. Чунки “СИЗО” қамоқхонасининг тартибига кўра махбуслар хожатхонага фақат эрталаб соат 6-00дан кечқурун соат 18-00 да олиб борилади. Қолган вақтлар туалет бахонасида ташқарига чиқиб, тоза ҳаводан “баҳраманд бўлиш” таъқиқланади. У ерда сақланаётган фуқаролар Ўзбекистон ҳукумати учун “хавфли шахс”лар ҳисобланади. Хонада ётиш учун кўрпа-тўшак керак эмас, уларнинг кийим-кечаклари кўрпа ва тўшак вазифасини ўтайди.\n“3-камерада “мардикор аёл”лар учун бўлма бор. Бу хона эшиклари ҳам темир панжаралар билан “безатилган”. Хона анча “шинам”. Мардикор аёлларимиз “ўзларини ўз уйларидек ҳис қилишлари мумкин”. Хонада ётоқ учун, махсус жойлар йўқ. Одамнинг усти боши кўрпа-ёстиқ вазифасини ўтайди. Хонага баъзан суюқоёқ аёллар ҳам келишади. Бу аёллар билан мардикор аёллар ўртасида баъзан “драка” бўлиб туради. Бу вазиятда ИИБ ходимлари суюқоёқ хотинлар тарафини олишади. Мардикор аёлларни ҳимоя қиладиган инсон зоти топилмайди.\n“4-камера”. Бу “СИЗО” қамоқхонасининг ходимлари учундир. Бу ерда бир кеча кундузда ҳизмат қилаётган 10 та ИИБ ходимлари навбатчилик қилишади. Улар ётадиган хонага, каровотлар, стол-стуллар, янги кўрпа тўшаклар бор. Хона эшиклари чўпдан ясалган. Деразалари, “альфа ромлар”лар билан деразалари эса, қора ойналар билан қопланган…\nУлар навбатчиликни ҳар 2 соатда алмаштиришиб туришади. Қонун бўйича, кечаси ухлаш мумкин эмас. Бироқ. ташқарида қўйилган стол-стул устида ўтириб ухлайверадилар. ИИВ ва қамохона нозирлари келиб қолишса, “пост”да ухлашни таъқиқлавчи, “СИЗО” қамохонасининг катта “дарвозабони” “сигнал”ни босади Шу вақтнинг ўзида ичкарида ухлаб ётган маҳбус ҳам, ИИБ ходимлари ҳам уйгонадилар.\nМаҳбуслар ичкаридаги хона тозалиги учун жавоб берадилар.\n“5-камера” Бу хонада 5 ва 10 (сутка)га қамалганлар бор. Булар қамоқхонанинг ташқи ва ички тозалиги бўйича жавоб берадилар. Эрталаб ва кечқурун қамохоналар атрофлари тозаланади. Ахлат олинади. Ён-атрофга сувлар сепилади. Дарахтлар ости юмшатилади. Қамоқхона бош нозири Николай Николаевич келгунича, ҳамма жой ораста бўлиши лозим.\nКундуз куни “тушлик”ни олиб келиш ва чой, сигарет, нос ташиш ҳизматлари алоҳида бўлади.\nТашқаридан “ҳуқубузар”нинг қариндоши сигарет, нос ва турли ҳил нарсалар олиб келишганини қамоқхона бошлиғи Николай Николаевич кўриб қолса бор-ми, ИИБнинг ходимлари ва ўша “5-камера”дагилар қаттиқ “жарима”га тортилади ва улар ётган ётоқхоналар, тинтув қилинади. 5-хонанинг ички ва ташқи томони остин-устин қилиниб, бир бошдан текширилади. Бу 5-камерадаги ҳуқуқбузарларни “маҳбус”лар, кўпинча, “озодликка чиққан эркин қушлар” ҳам дейишади. Чунки, сассиқ хонага димиқиб ўтирмасдан, ташқарида тоза ҳаводан баҳарманд бўлиш яхши-да.\n“6-камера” Хона анча катта. Бу хонанинг узунлиги 10, эни 7 метр. Хона эшиклари темир панжара билан қилинган. Деразалари тор, деворлари ўпирилиб тушган. Хонани ремонт қилинмаганига 30 йил бўлган бўлса ажаб эмас. Хонанинг поллари чириб тамом бўлган. Пол тешикларидан инсонни чақадиган ҳашаротлар тинмай ҳужум қилади. Хонада ҳожатхона мавжуд. Бу ерда фақат, “енгил иш” қилинади. Борди-ю кўп овқат еб юборган бўлсангиз, ИИБнинг ходимларига ёлворишга тўғри келади. Ёлвориш текин бўлмайди, ёлвориш учун қўлингизда пул бўлмоғи шарт. Пулни олиб ўтиш учун, сизда санъат бўлиш керак. Яъни пулни қаерингизга тиқиб киришни билишингиз шарт.\nАммо сиз илк кундаёқ “махсус текширув”дан ўтқазиласиз. Айрим “ҳуқуқбузар”ларимиз ўз олатларига 2-3 минг сўмни “боғлаб” ўтишган эди, афсуски, ИИБнинг дубинкаси билан “уриб” туширишди.\nБир хонада 25 киши “бемалол” тиқилиб-сиқилиб ётиши мумкин. Кўрпа-тўшакнинг ўзи йўқ. Фақат бир неча йиллардан бери сасиб кетган ўзбек чопонлари бор. Бу чопонлар “уже” ҳизмат муддатини ўтаб бўлган бўлсада, ҳали ҳам асқотмоқда.\nТажрибали қонунбузарларнинг айтишича ,“матрас” деган жонвор кўрпачалар олиб ташланганига ҳам 20 йилдан ошибди. Чопон ичида жойлашиб олган турли ҳашорат “хўрандалар” сизнинг қонингизни сўради, сизни турли-ҳил касалликлардан “тозалайди”.\nБу ҳужрада кўпинча ёшлар ва қарилар бирга бўлишади. Камера жуда ҳам кичик. Бу ерда 10-15 тагача махбус жойлашиб, ҳаробага айлнаган бир макон. Деворлари ва шифтлари турли-ҳил сўзлар билан безаб-бўялган. Одамлар полда “бемалол” ётишаверади.\n“8-камера”.Хона катталиги жиҳатидан бошқа камераларга нисбатан анча катта. Бу хонада биринчи куни келган, “ҳуқуқбузар” меҳмон қилинади. Шу ердан эртаси куни қолган хоналарга бўлиб юборилади. Биринчи куни келган, “меҳмон”лар полга кийим-кечаги билан ётишади. Бош қўйиб ётгингиз келса, камерани иситиш учун тўшалган трубалар устига бошингизни қўйиб, “бир кеча минг кеча эмас” деган ақидага амал қилиб ётасиз.\nБу хонада ҳожатхона йўқ.\nБордию,қистаб қолса, “бакалашка”ларга бемалол ҳожатингизни чиқаришингиз мумкин… Бу “амалиёт” пайтида, турли “овоз”лар чиқиб кетиб, хонада ётган “биродарлар”ингиз сўкинишса хафа бўлмайсиз: бу ҳужрага илк бор “ташриф буюрган” кишиларнинг асаби жойида бўлмайди. Улар уйқуларида ҳам, судья ва ИИБнинг ходимларини падарибузригларини “кўкларга кўтариб” сўкадилар…


Марям Тиллаева эри билан тушган беҳаё суратига изоҳ берди — фото - 28 Апреля 2022 - YANGILIKLAR / SHOU BIZNES YANGILIKLARI / HABARLAR / AXBOROT - WWW.SHERLAR.ORG - SMS SHERLAR, SEVGI SHERLARI, YANGI\nСуббота, 28.05.2022, 16:52\nГлавная » 2022 » Апрель » 28 » Марям Тиллаева эри билан тушган беҳаё суратига изоҳ берди — фото\nМарям Тиллаева эри билан тушган беҳаё суратига изоҳ берди — фото\nБлогер Амирандан нафратланиб қолганини айтди\nИслом Каримовнинг невараси Марьям Тиллаева Instagram саҳифасида эри билан тушган баҳаё суратига изоҳ берди.\nУнинг сўзларига кўра, бу «қасос порноси» деб аталади. Марям Тиллаева анча олдин ижтимоий тармоқларда тарқалган суратини жойлаштиришни истамаган. Бироқ у эрини севгани боис уни йўқотмаслик учун рози бўлган. Амиран ижтимоий тармоқлар шундай ишлашини айтган.\n«Америкада менинг ҳуқуқларимни ҳимоя қилиш ҳақида қонун бор. Менинг машҳур яланғоч суратим ‘қасос порноси’ деб аталади. Мен ҳеч қачон бундай фотосуратларни жойлаштирмасдим. Мен бунга розилик бермаганман. Аммо сиз ‘севган’ инсонингизни йўқотмаслик, хафа қилмаслик учун ҳар қандай нарсага тайёр бўласиз. Амираннинг айтишича, ижтимоий тармоқлар шундай ишлайди. Мен ҳеч нарсани тушунмаяпман. Бу шов-шув. Мен уни бу борада қўллаб-қувватлашим керак эди», — дейди у.\nБироқ унинг постидан кейин Марямда унга нисбатан қаттиқ нафрат бўлган. Сурати тарқалгандан кейин яқинларининг олдида жуда уялган. Унга ёшлигидан камтарин бўлишга ўргатишган. Аммо ўша сурат отқали ота-онаси билан муносабати бутунлай бузилган.\n«Унинг постидан кейин менда қаттиқ нафрат пайдо бўлди. Мени фоҳиша деб аташди, ўлим тилашди, таҳдид қилишди. Бу суратни Ўзбекистонда ҳамма кўрган, яқинларимга, бувиларимга кўрсатган. Бу хатти-ҳаракатдан кейин мен уни тушунмадим, лекин мен уни жуда яхши кўрардим, қўллаб-қувватладим ва шу билан ўзимни ёмонлаштирдим. Оилам, онам, дадам, укам, синглим, бобом олдида уялдим. Мени болалигимдан камтарин бўлишга ўргатишган, мана вазият. Мен ҳайратда қолдим ва буни ҳеч ким ҳеч кимга тушунтира олмайди. Мен Амиранни танлашда давом этдим. Ўша пайтда у бу пост орқали ота-онам билан муносабатларимни бутунлай бузди. Мен уларни тушунаман. У хоҳлаган нарсасига эришди, мени дўстларим ва оиламдан узоқлаштирди. Мен эса ўша пайтда даҳшатли тушкунликка тушиб қолдим ва буни ўзи ҳам тушунмадим. Айтганча, бу менинг ҳуқуқларимни ҳимоя қиладиган айсбергнинг фақат бир қисми. Ҳозирча ҳаммаси шу», — деб ёзади Марям Тиллаева.\nШунингдек, блогер Instagram саҳифасига ушбу вазият ҳақида видео жойлаган. Унда эри билан ҳали буткул ажрашмаганини айтган. Бироқ Амиран билан ҳеч қандай боғлиқлик томони бўлишини хоҳламайди.\nИслом Каримовнинг Америкада яшаётган набираси Марям Тиллаеванинг турмуш ўртоғи Амиран Сардоров ўзининг Инстаграм саҳифасига турмуш ўртоғи билан ярим-яланғоч ҳолда тушган суратини жойлаган эди. Шундан сўнг 5 август куни у Каримовлар оиласидан узр сўраб чиққан.\nМарям Тиллаева ва унинг турмуш ўртоғи Амиран Сардоровнинг бирга тушган очиқ сурати кескин муҳокамаларни келтириб чиқарган. Шундан сўнг Амиран Сардоров суратни саҳифасидан ўчириб юборган ва Каримовлар оиласидан узр сўраган.\n«Мен хотиним ва унинг оиласидан кечирим сўрамоқчиман. Ҳазил қилмоқчи эдим, лекин муваффақиятсиз чиқди. Яна бир бор ҳурматли Каримовлар оиласидан бундай ноўрин ва ўйламасдан қилган хатти-ҳаракатларим учун узр сўрайман», — деган эди у.\nШунингдек, Марям Тиллаева сурат унга ёққанини, узр сўраш шарт эмаслигини айтиб изоҳ қолдирган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 20 | Добавил: sherlarorg | Рейтинг: 0.0/0


Шайтоннинг талабаси « Ўзбекистон Халқ Ҳаракати\nТентакка “сен тентаксан” деганингиз билан, у соғайиб қолмаганидек, Пўлатов “жаноблари”га ҳам унинг ақли ноқислигини айтсангиз, ақли кириб қолмайди албатта. У кишига фақат “сиз ҳақсиз, лекин бироз чарчагансиз, бир шамоллаб келинг” деб кўчага чиқариб қўйилса, айни муддао бўлади.\n15 January 2012 - 19:28\nСаҳрода бир савдогар борарди. У ўзининг қирқ туя моли билан Ўзбекистон томон кетарди. Туялари устида бу моллар разолат, хиёнат ва зулм эди. Савдогар бу молларидан разолатни “ҳурматли” ва “азиз” президентимиз Ислом Абдуғаниевичга атаган экан, зулмни эса МХХ (Миллий Хавфсизлик Хизмати) раиси Рустам Иноятов ва ИИБ (Ички Ишлар Вазирлиги) вазири Баҳодир Матлюбовга ва сўнги моли бўлган хиёнатни эса ўзини ўзбек мухолифатининг лидери деб атайдиган Абдураҳим Пўлатовга атаганди. Савдогар манзилига тўғри етиб борди ва молларни ўз эгаларига улашиб берди. Балки ким эди у савдогар деб сўрарсиз? Ҳеч шубҳасиз, у савдогар Шайтон эди.\n“Ўзбекистон” деб аталадиган бизнинг Ватан 1991 йилда ўз истиқлолини қўлга киритганди. Ва шу ондан мамлакатда элнинг ҳуқуқини топташ, унинг орияти, маънавиятини ўлдириш одатга айланди. Бундан безган халқ ватанни тарк эта бошлади. Ватанни кўплар тарк этди ва тарк этмоқда ҳам. Агарда Ўзбекистон тарихига “ўзбек муҳожироти” деган атамани ҳам киритиб, у чуқур таҳлил қилинса, нималар очилиб қоларкин, ҳозирда бирор сўз айтиш мушкул албатта. Лекин асосийси, ўзбеклар ҳеч қачон ватанга қайтмаганлиги кўзга ташланади.\nМуҳожиротнинг биринчи тўлқинида ўзбекларимиз Чор Россияси босқинидан Афғонистон орқали қочиб кетганди. Иккинчи бор Совет Россияси босқини даврида ҳам, тағин Афғонистон орқали қочди. Учинчи бор ўзбекларимиз Сталин қатағони йилларида Хитой тасарруфида қолган Шарқий Туркистон орқали тарки ватан қилди. Айни дамларда, диктатор Ислом Каримов режимининг зулми остида ҳам ўзбеклар хориж мамлакатларига чиқиб кетмоқда. Кўплар Россияга, биров АҚШга, бошқаси Европа мамлакатларига, тағин яна ким қаерга бўлсин, зулмдан омон қолиш учун қочмоқда.\nВатанда зулмга қарши курашадиганлар қолмади ҳисоб, аммо озчилик билан бўлса-да, кураш барибир давом этаяпти. Афсуски, ўзбек муҳожиротида номи юқорида келтирилган Абд. Пўлатов ва у билан бирга, кичик бир жосуслар гуруҳи ҳам бор. Бу сингари одамнинг алжирашларига тоқaт қолмаган бўлса ҳам, начoра, тoқaт қилишга тўғри келар экан. Тилнинг суяги йўқ деганлари каби, интернетнинг ҳам назорати йўқ.\n2011 йилнинг май ойида хорижда ўзбек мухолифатининг янги бир иттифоқига асос солинди. Бу кўпчиликни умидлантиргани каби, кимларнидир ташвишлантирди. Айниқса мухолифат лидери Муҳаммад Солиҳнинг бу иттифоққа раис бўлиб қолгани, Пўлатов каби, Каримов ҳукуматига хизмат қилиб юрган шоқолларни қийин аҳволга солиб қўйган. Унинг учун “миллат отаси” бўлган Ислом Каримни рози қилиш сув билан ҳаводек зарур!\nСўнг ўн йил давомида бу “мухолифатчи” Абд. Пўлатовнинг номи эсланган ҳар бир даврада одамлар бир сесканиб ёки афтларини бужмайтириб оладиган бўлиб қолишди. Улар ўзбекнинг мана шунақа “фарзанди” ҳам борлиги учун сесканишади. “Ҳурматлик профессор”имиз ўзини яхши башоратчи қилиб кўрсатишга ҳам уринди, яхши сиёсатчи эканлигини кўп бора таъкидлади. Лекин начораки, у кишидаги бундай фазилатларни фақат у кишининг ўзларигина кўраяптилар. Тентакка “сен тентаксан” деганингиз билан, у соғайиб қолмаганидек, Пўлатов “жаноблари”га ҳам унинг ақли ноқислигини айтсангиз, ақли кириб қолмайди албатта. У кишига фақат “сиз ҳақсиз, лекин бироз чарчагансиз, бир шамоллаб келинг” деб кўчага чиқариб қўйилса, айни муддао бўлади. Ҳар неки, ақли бутунлар даврасини булғамай туради.\nЎтган йилнинг 7 август кунида жаноб профессоримиз ўзининг “Ҳаракат” деб аталадиган иғво уясида, бир чуқур илмий таҳлилларга асосланган мақолаларини эълон қилган эдилар.\nМақола “Жиноят деса бўладиган даражадаги хатолар қилаётган Обидхон Қоридан лидер чиқмайди” деб номланибди. Буни қарангки, доно профессоримиз ҳали лидерликка даъвогарлик қилишга ҳам улгурмаган Обид қори Назаровни фош этиб юборган. Ахир у киши ҳамма нарсани олдингдан билиб турадиган башоратчи-ку! Қори ака бекорга овора бўлмасин экан, барибир ундан лидер чиқмайди! Мақоладан иқтибос:\n“Муқаддас китобларимизда, билган билан билмаган тенг бўла оладими, деган маънодаги сўзлар бор. Мен кўп нарсани биламан ва шу билганларим асосида Обидхон Қоридек уламоликка даъво қилаётган одамнинг гапларига ҳам танқидий қарашга кучим етади. Ҳозирги мақсадим – шу пайтгача уламоларнинг гапларига қулоқ солавериб, дунёнинг энг қолоқ қисмига айланган мусулмонларни, биринчи навбатда, ўзбек мусулмонларини, уламоларимизнинг гапларини Оллоҳ ёки пайғамбаримизнинг гапларидек мутлақо тўғри нарсалар деб қабул қилиш одатидан қутилишга чақириш, шундай одатдан қутилсакгина бу дунёда, энг камида, бошқалардан бунчалик орқада қолиб кетмайдиган уммат бўла олишимизни ҳаммага тушунтиришдир. Тўғрироғи, тушунтиришга интилишдир”, – дейдилар ўзбекнинг энг “доно” ва “оқил” мухолифатчиси.\nАслида дунё икки қутбдан иборат. Уламолар таъкидлайдиларки, фақат Оллоҳнинг ўзи тоқ экан. Бошқа ҳар нарсаки бор ва ҳар жонзотки бор, у ўз жуфтига эга. Кундуз бўлгани каби, кеча бор. Қиш бўлгани каби, ёз бор ва ҳакозолар. Ўзбекистонимизнинг президенти ҳам “оқил” ва “доно” экан, табиийки, унинг мухолифи ҳам худди шу сифатга эга бўлмоғи лозим. Фақат ажабланарли томони, профессоримиз Ислом Абдуғаниевич кимни ёмон кўрса, худди ўшани ёмон кўриши, президентимиз кимни хушласа, худди ўша зотни хуш кўришидир. Булар ҳар иккиси ҳам шайтон малайига айланган ботил инсонлар эканликларини билишармикан?\nҚаршиликларда бир шаъма қилинадиган гап бор. Биров ўзини мақтай бошласа, қаршилик албатта бир луқма ташлайди: “Ким ўзини мақтайди”? Албатта, биз бу нарсани эслаб ҳам ўтирмаймиз. Ахир профессоримизнинг “оқил” ва “доно”эканлигига заррача бўлсин, бизда шубҳа йўқ! Умуман олганда, ақлли бўлмоқлик ҳамма нарсани билиш бўлмаганидек, ҳамма нарсани билиш ҳам ақллилик белгиси эмас эканлигини профессор жаноблари тушунсалар бас!\nЎзбекистондаги диктатура режими кучайгандан кучайиб бораркан, мухолифатнинг асосий масаласи – аввалида мана шу режимга қарши қаратилиши керак. Бироқ, нима учундир, ўзбек мухолифатида улар ўзаро бир-бирлари билан кураш олиб борадилар. ЎХҲ тузилишида асосий мақсад мухолиф кучларни бир жойга йиғиш бўлганди, аммо бундай бўлиб чиқмади. Ислом Каримов режимидан турли сабабларга кўра озор тортиб, тарки ватан килганлар бир бирларини кўра олмасалар, бу қандай сиёсий кураш бўлиши мумкин?\nМухолифатда лидерлик учун кураш бораяпти. Гўёки, ўзбек мухолифати лидерига қандайдир бир ҳомийлар юзминглар долларлар ажратади-ю, кимлардир ундан қуруқ қолаяпти. Лидерни давр танлайди. Уни кимдир сайламайди, тайинламайди. Балки лидер ўзининг лидер бўлиб қолганидан норозидир, аммо жараён унинг хоҳиш иродаси билан ҳисоблашмайди. Ўзбек мухолифатига лидерлик қиламан деган орзу билан юрганлар чучварани хом санашибти. Муҳаммад Солиҳ пўлатовлар айтгандай ёмон бўлганида ҳам у ўзбек мухолиф ҳаракатининг лидери бўлиб қолаверарди, чунки у парникда эмас, давр майдонида етишди.\nПўлатовга қайтсак. Диний уламою, дунёвий мухолифат вакилларининг барчасига бирдай қарши бўлган бу инсон (агар уни инсон деб аташ мумкин бўлса) бир кун Муҳамамад Солиҳ номини эсга олиб ҳақоратламаса, туни билан ухлай олмайди) бу бечора. Дардини берган Оллоҳ давосини ҳам беради, дейдилар. Бироқ “Бирлик” партиясининг “лидери” ва яккаю-ягона аъзоси бўлган Абд.Пўлатов йигирма йилдан бери тузалмаяпти.\nАслида унинг дардини Оллоҳ бермаган, балки ўша саҳродаги савдогар берган. Унинг ҳозирги кунларда қўзиб, кучайиб бораётган “дарди” кўпроқ Ўзбекистондаги вазият билан боғлиқ. Президент И.Каримовнинг халқаро майдонда обрўси қолмади. Болалар меҳнатининг пахта далаларида эксплуатация қилиниши, президент қизининг модалар ҳафталигидан ҳайдалиши каби муҳим хабарлар Пўлатов “ҳаракат”ида нега ёритилмаётганига хеч ким эътибор қилмайди, деб уйлайди бу зот. Ундаги мақсад диктаторга қарши кучларни чалғитиш, мухолифатни ёппасига Абд.Пўлатовга “қарши курашга тушириш” эди. Борди-ю, кўпчилик шу даражада аҳмоқ бўлса ва унга қўшилиб кетса, бу Ислом Карим учун ютуқ. Бошқа вариантда эса, ҳамма Пўлатовга қарши курашга тушиб кетса, бунда ҳам И. Карим ютиб чиқади.\nКасаллик хуруж олиб бораркан, Пўлатов “Ҳаракат” сайтида қандайдир бир сирли одамлардан келган хатларни ҳам эълон қиладиган одат чиқарди. Эмишки, ўз исмини очиқламаётган шахс у кишини қўлларкан ва Муҳаммад Солиҳ бўлсин, Эрк партияси бўлсин, ёинки ЎХҲ – буларга қарши эканлигини эълон қилади ва нималарнидир фош қилгиси келади. Биринчидан, Ислом Абдуғаниевични қўллаб турган шахслар учун ўз исмини яширишдан наф йўқ, кейин уларга бирор хатар ҳам йўқ. Нега энди улар ўзларини махфий шахсларга айлантиришлари сабаби эса, аслида ундай мактубларнинг йўқлиги ва уларни “профессорнинг” ўзи тўқиётганлигидир. Шу сингари мактублардан бири 12 январь куни эълон қилинди:\n“Мен «Андижон Адолат ва Тикланиш» ташкилотининг аъзоларидан бири бўламан, аммо аниқ кимлигимни ошкор килмокчи эмасман”, – деб бошланади бу мактуб. Негадир бу “муаллиф” кимлигини ошкор қилмаса-да, мухолиф ҳаракатлар лидерларини, ЎХҲ ни қаттиқ ҳақоратлайди. Бу мактуб икки кунда номаълум сабабларга кўра “ҳаракат” сайтидан олиб ташланди. Техник хатоликлар билан у саҳифага “чиқиб кетган экан”.\n2005 йилнинг 13 май воқеалари Ўзбекистон таърихида қора доғ бўлиб тушган сана ҳисобланади. Шу куни Андижон шаҳри қонга бўктирилди, ўз ҳақ-ҳуқуқларини талаб қилиб майдонга чиққан андижонликлар бронетехникалардан ўққа тутилди. Ҳаттоки воқеа жойида яраланиб қолганлар ҳам отиб ташланди. Бу ишларда Ислом Абдуғаниевичнинг яқин кумакдоши бўлган Тожикистонлдик жиноятчи полковник Маҳмуд Худойбердиевнинг қўли бўлганлиги ва унинг гуруҳи андижонликларни беаёв қирғин этгани кейинчалик очиқланди. Айни мана шу полковник Ислом Каримнинг ардоғида эканлиги аниқ, лекин нима учун у Абд. Пўлатовнинг ҳам ардоғида.“Профессор” бу полковникни Тожикистонда ўзбеклар учун курашган курашган қаҳрамон дея таъриф этади. Қизиқ, Андижонда отилганлар ўзбеклар эмасмиди? Бунақа саволни жаноб профессорга бериш мантиқсизлик, чунки у бундай саволни эшитмайди ҳам, жавоб бера олмайди ҳам . Чунки у бечора хаста, дам олиши керак.\n11 январь кунида “Ҳаракат” сайти навбатдаги хабарларидан бирини эълон қилди: “Салай Мадамин, Ёдгор Обид, Толиб Ёқуб каби миллат хоинларини қувонтирадиган хабар – Маҳмуд Худойбердиевнинг сафдоши қамоққа қайтарилди”, – деб бошланади бу хабар, – “Тожикистон оммавий ахборот воситаларининг хабарига кўра, 46 ёшли Бадриддин Сангов исёнчи полковник Маҳмуд Ҳудойбердиевнинг тарафдори сифатида 2000 йилда 25 йилга қамалган ва ўтган йили октябрь ойида амнистия туфайли озод қилинган экан. Ҳозир қайтадан қамоқхонага ташланибди. Гўёки, амнистия унга қарши хато ишлатилган эмиш”.\nХуллас, кимнинг ким эканлиги Абд. Пўлатовнинг хабарлари ва мақолаларидан билиниб туради. Касалнинг яширсанг, иситмаси ошкор қилади дейдилар. Професор жаноблари ҳеч қачон Ислом Каримов режимига қарши бош кўтармаган, балки аксинча, уни қўллаб келган. Ажаб эмас, агар у мана шу аҳмоқона, узр сўраймиз, – тентакона ишлари учун режимдан мукофот пулларини ҳамолиб турган бўлса.\nФақат у бечорани ҳақорат қилманглар. Саҳродаги савдогардан “Хиёнат” ни сотиб олган бу кимсани авф этиш жоиздир. Чунки у бетоб! Бетоб бўлганида ҳам қилмиши учун жавобгар қилинмайдиган бетоблар сарасидан.


Имом Хасан жоме масжиди\n«Имом Ҳасан» жомеъ масжиди тарихи\nИмом Ҳасан жомеъ масжиди 1989-1992 йиллар давомида маҳалла аҳолиси, фаоллар бошчилигида ҳашар йўли билан қурилган. Масжид Тошкент шаҳри, Шайхонтоҳур тумани, Ибн Сино 2 мавзеси, Шодлик маҳалласи 2а уйда жойлашган. Масжидга Имом Ҳасан розияллоҳу анҳунинг номлари берилиши ўзгача бир рамз касб этади. Ушбу мавзе мустақиллигимизнинг илк йиллари янги барпо этилган ва асосан ёш оилалар кўчиб чиққан. Юқоридаги сабабларга кўра табийки масжид қавмини ҳам асосан ёшлар ташкил қилган. Шуларни эътиборга олиб ва келажакда бу маҳалла-кўйлардан шонли юртимиз шавкатини янада юқори кўтарадиган, динимизга қувват бўладиган, она ватанимизга, азийм халқимизга доим ҳурмат, муҳаббат, шараф келтирадиган ўктам ёшлар етишиб чиқишидан умидвор бўлган холда, масжидга ёш саҳоба, пайғамбаримиз Муҳаммад соллаллоҳу алайҳи васалламнинг суюкли набиралари, Имом Ҳасан ибн Али розияллоҳу анҳумонинг исмлари берилган. Ўша вақтдаги Ўрта Осиё ва Қозоғистон мусулмонлари идораси раиси, муфтий шайх Муҳаммад Содиқ Муҳаммад Юсуф раҳматуллоҳи алайҳи масжидга шу исмни берганлар. Имом Ҳасан укалари Имом Ҳусайн билан биргаликда боболари яъни пайғамбаримиз Муҳаммад соллаллоҳу алайҳи васалламнинг муборак тарбияларини олганлар. Ҳаммамизга маълумки Имом Ҳасан ҳазрати Али каррамаллоҳу важҳаҳу ва Фотимаи Заҳро розияллоҳу анҳумоларнинг тўнғич фарзандлари бўлганлар.\nМасжид 1998 йилда қайтадан Адлия вазирлиги, Тошкент шаҳар бош бошқармаси рўйхатидан ўтиб, алҳамдулиллаҳ бугунги кунгача динимиз аҳкомлари, юртимиз қонунлари, Ўзбекистон мусулмонлари диний идораси кўрсатмаларига мувофиқ ўз фаолиятини юритиб келмоқда.\nМасжид имом-хатиби вазифасида дастлаб 2003 йилгача Тоҳиров Юнусали домла, сўнг 2003-2018 йиллари Равшанов Аброр домлалар фаолият олиб бордилар. 2018-йилдан ҳозирга қадар Даминов Маҳмудхон домла фаолият олиб бормоқдалар.\nМасжид имом-хатиби: Даминов Маҳмудхон\nМасжид мутаваллиси: Зокиров Маҳкам\nМасжид манзили: Тошкент шаҳар, Шайхонтоҳур тумани, Ибн Сино 2-мавзе, 2-а уй.\nАвтобус: 88, 188, 32, 114\nМаршрут: 110, 14, 38, 83, 52, 188, 125 12\nРамазон суҳбатлари «Ижтимоий одоблар» 2012-йил\n«Рамазон туҳфалари» 2013-йил\nИмом Ҳасан жоме масжиди имом-хатиби Аброр Равшанов\nЗакот, фитр садақа ва фидя ҳақида\n/ Имом Хасан жоме масжиди


Трамп АҚШ ва Россия манфаатлари хусусида фикр юритди\n14:07 / 25.11.2016 13689\nАҚШнинг янги сайланган президенти Дональд Трамп фикрича, америка-россия муносабатларининг яхшиланиши Вашингтон ҳамда Москва манфаатларига ҳам жавоб беради. Республикачилар вакили The New York Times нашри журналистлари билан ўтказган мулоқотида шу ҳақда сўз юритган.\n"Мен Россия билан келишиб олсам, хурсанд бўлардим, ўйлайманки, улар ҳам бизлар билан келишиб олишдан хурсанд бўлишади. Бу бизларнинг умумий манфаатларимиздир", - деган Трамп. У сайловолди кампанияси чоғида ҳам шу ҳақда кўп бора сўз юритганини хотирлаган.\nТрамп шунингдек, АҚШ ва Россия "ИШИДга қарши биргаликда курашса" мақсадга мувофиқ эканини такрорлаган. Унинг қайд этишича, жангариларга қарши кураш, "нафақат хавфли, балки жуда қимматга тушади". "Бизнинг Россиядан ташқари бошқа мамлакатлар билан ҳам муносабатларимизни яхшилашимиз ажойиб-ку", - деган Трамп.\nШу билан бир вақтда, республикачи президентнинг The New York Times нашрига берган интервьюсида таъкидлашича, у Вашингтон ва Москва ўртасидаги алоқаларни яхшилашда "кучайтириш" иборасини қўллашни ёқтирмайди.\n"Мен бу иборани ишлатмаган бўлардим", - деган Трамп. У сайловолди кампанияси чоғида, демократлар номзоди Ҳиллари Клинтоннинг давлат котиби бўлган вақтларда россия-америка муносабатларини "кучайтириш"га урингани барбод бўлган. Трампнинг айтишича, Барак Обама маъмурияти ва Ҳиллари Клинтоннинг ташқи сиёсатдаги хатолари туфайли АҚШ ва РФ ўртасидаги муносабатлар фақат ёмонлашган.\nРоссияда таълим олган фуқароларнинг ҳужжатлари тўғридан-тўғри тан олиниши кутиляпти


Жорий йилнинг 13 февраль куни Анқара шаҳрида инвестициялар ва ташқи савдо вазири С.Умурзоқов бошчилигидаги Ўзбекистон делегациясини Туркия вице-президенти Ф.Ўктай қабул қилди.\nИнвестициялар ва ташқи савдо вазирлиги хабарига кўра, инвестициявий ҳамкорликни жадаллаштириш ва ўзаро савдо номенклатурасини кенгайтириш нуқтаи назаридан иқтисодий муносабатларни кучайтириш томонларнинг диққат марказида бўлди.\nТурли йўналишлар ва соҳаларда аниқ муддатлари ва масъуллари белгиланган ҳолда, амалий чора-тадбирлар ишлаб чиқилди.\nТранспорт ва юк ташиш соҳаларида тизимли ўзаро муносабатлар, Туркия ҳукумати томонидан техник кўмак бериш ва имтиёзли кредитлаш дастурлари доирасида ўзаро ҳамкорликни ривожлантириш масалаларига тўхталиб ўтилди.\n"Гебзе" махсус саноат зонасининг филиалини ташкил қилиш бўйича ҳамкорлик истиқболлари кўриб чиқилди. Туркия Ўзбекистонда мазкур соҳадаги илғор хорижий тажриба асосида тайёрланган "Махсус иқтисодий зоналар тўғрисида"ги қонун қабул қилинганини олқишлади.\nЎзбекистон ва Туркия ўртасида Имтиёзли савдо тўғрисидаги келишувни имзолашга тайёргарликни жадаллаштириш ва мазкур битимга киритилиши таклиф этилаётган товарлар позицияларини кенгайтириш масалалари ўрганилди ҳамда уни амалда қўллаш тартиблари келишиб олинди. Мазкур чоралар Туркия ва Ўзбекистон ўртасида ўзаро савдо айланмасини 5 миллиард долларга етказиш борасида икки мамлакат президентлари томонидан берилган топшириқни амалга оширилишига кўмак бериши кутилмоқда.\nТуркия ҳукумати жорий йилнинг март ойи бошида Туркиянинг саноат ва савдо вазири бошчилигидаги турк тадбиркорларидан иборат делегация ташрифини амалга оширишни режа қилмоқда.\nТомонлар Савдо-иқтисодий ҳамкорлик бўйича Ҳукуматлараро комиссияси доирасида ҳамкорликни фаоллаштириш ва унинг ишини доимий ва тизимли равишда таъминлашга келишиб олдилар.\nУчрашув якуни бўйича белгиланган вазифалар доирасида яқин муносабатларни ўрнатиш, ўзаро келишиб олинган тадбирлар ва лойиҳаларни илгари суриш бўйича доимий алоқаларни таъминлаш борасида келишувларга эришилди.\nЎзбекистон ва Россия икки давлат ҳудуди орқали тўсиқсиз юк ташишни таъминлашга қаратилган чора-тадбирлар ишлаб чиқади\n08:14 / 17.03.2021\nЕОТБ Ўзбекистонда чегараолди савдо бўйича лойиҳаларни молиялаштирмоқчи


Ўзбекистон Президенти АҚШ Давлат котиби ўринбосарини қабул қилди - Sharh.uz\nБош саҳифа|Сиёсат|Ўзбекистон Президенти АҚШ Давлат котиби ўринбосарини қабул қилди\nБу ҳақда Президент матбуот хизмати хабар бермоқда. Давлатимиз раҳбари меҳмонни қутлар экан, биргаликдаги саъй-ҳаракатлар Ўзбекистон-АҚШ муносабатларини ривожлантиришга янги суръат бағишлаганини алоҳида таъкидлади. Олий ва юқори даражадаги икки томонлама мулоқотлар Ўзбекистон ва АҚШ ўртасидаги стратегик шерикликни мустаҳкамлашга хизмат қилиб, уни амалий мазмун билан бойитмоқда.\nАҚШ Давлат котиби ўринбосари Томас Шэннон ушбу анжуманда иштирок этиш таклифи учун Президентимиз Шавкат Мирзиёевга самимий миннадорлик изҳор қилди. Мазкур муҳим халқаро тадбирнинг ўз вақтида ўтказилаётгани ва долзарблиги алоҳида таъкидланди.\nАҚШлик дипломат мамлакатимизда давлат бошқаруви, фуқаролик жамияти ва иқтисодиёт соҳаларида янги босқичда амалга оширилаётган ислоҳотларни юксак баҳолади.\nТинчлик жараёни, хавфсизлик соҳасида ҳамкорлик ва минтақавий шериклик\nИслом Каримов – Мустақил Ўзбекистон асосчиси китобининг электрон варианти яратилди Шавкат Мирзиёев афғон муаммосини тинч йўл билан ҳал этишдаги асосий мақсад ва вазифаларни маълум қилди


Хакерлар коронавирусдан фойдаланиб компьютерларга ҳужум қила бошлашди! - Terabayt.Uz\nШу кунларда бутун жаҳон аҳлининг диққат марказида бўлиб турган коронавирус эпидемияси технологик компанияларга ҳам жиддий зарар етказмоқда. Terabayt.uz бу тўғрида бир нечта хабарлар эълон қилган.\nIBM X-Force компаниясининг киберхавфсизлик мутахассислари хабар беришларича, хакерлар шу офатдан ҳам фойдаланиб қолиш йўлини топишибди. Улар гўёки коронавирус инфекциялари ва улардан ҳимояланиш чоралари ҳақидаги қўлланма кўринишида тайёрланган файлга компьютер вирусини жойлаб тарқатишмоқда.\nTechRadar нашри хабарига кўра, бу файллар Microsoft Word ёки PDF форматли ҳужжат ёхуд MP4-видео кўринишида ниқобланган. Номига қараб, файлни чиндан ҳам бу вирусдан ҳимояланиш қўлланмаси, деб ўйлаш мумкин. Аммо унинг ичига Emotet туркумидаги зиёнкор кодлар яширилган бўлиб, улар компьютер устидан ҳукмронликни тўла ўз қўлига олади. Кейин эса фойдаланувчининг ундаги шахсий маълумотлари, логин-пароллари, браузери тарихи, махфий ҳужжатлари ва ҳоказоларни хакерларга жўнатади.\nҲозиргача бир неча минг компьютер шу тур киберҳужумга учраган; илк қурбонлар эса Япониянинг Гифу, Осака ва Тоттори шаҳарларида аниқланган. Аммо хакерларнинг фаолияти яна кенгайиши мумкин.\nБу борада «Касперский лабораторияси» таҳлилчиси Антон Иванов шундай дейди:\n«Асосий янгилик сифатида кенг муҳокама этилаётган коронавирус аллақачон кибержиноятчилар учун “хўрак”ка айланиб бўлган. Шу кунгача биз у билан боғлиқ бўлган 10 хил файлга дуч келдик, аммо улар янада кўпайиши аниқ».\n#антивирус #вируслар #Касперский лабораторияси #кибер жиноятчилик #кибер хавфсизлик #киберҳужум #хакер ҳужуми #хакерлар


Кике Сетьен ким? Унинг «Барселона»даги истиқболига назар\nИкки ярим йиллик ҳамкорликдан сўнг «Барселона» Эрнесто Вальвердени истеъфога чиқарди ва унинг ўрнига ўтган мавсумда «Бетис»ни бошқарган Кике Сетьенни тайинлади. Қуйида ушбу воқеага атрофлича тўхталиб ўтамиз.\nИстеъфога зарурат бормиди?\n«Барселона»да инқироз борми ўзи? Жамоа Вальверде бошчилигидаги ҳар иккала мавсумда ҳам таъқибчисидан икки рақамли сонли устунлик билан чемпионликка эришди. Истеъфо куни билан қараганда ҳам, «Барселона» турнир жадвалида пешқадамлик қилиб турибди. Аммо бошқа тарафдан қараганда, Вальверде тўплаган очколар «Барселона» учун катта натижа эмас – охирги икки мавсумдаги 93 ва 87 очко жамоа режими учун оддий ҳол. Гвардиола келганидан буёғига, яъни сўнгги ўн йилда «Барселона» атиги бир марта 90дан кам очко тўплаган, холос. Ўшанда каталонияликлар чемпионликни «Атлетико»га бериб қўйишган эди.\nАйтмоқчиманки, «Барселона»нинг сўнгги икки йилдаги чемпионлиги яна бир омилга – «Реал»нинг кичик инқирозига ҳам боғлиқ. Мадридликлар шу икки йилда ўзи билан ўзи овора бўлиб қолди, чемпионлик пойгасидан жуда эрта чиқди ва ҳатто 2-ўринни ололмади ҳам. Сўнгги йилларда испан футболи кучайиб, ўртамиёна жамоалар ҳам грандларга қаршилик кўрсата бошлагани ҳақидаги гаплар чўпчак, буни Англияда «Ливерпуль» исботламоқда. Яъни, агар топ-клублар ўз муаммоларини ҳал қилган ҳолда, барқарор ва ростанам кучли ўйин кўрсата бошласа, дунёдаги энг рақобатбардош лигалар ҳам тиз чўкади –Вальверде «Барселона»ни шундай машинага айлантира олмади. Гўёки, «Барселона» узоқ давом этадиган турнирда таркибдаги юлдузларнинг маҳорати ва маълум даражадан тушмаслиги ёрдамида ғалаба қозонадиган, лекин энг муҳим ва керакли пайтда кураша олмайдиган «ПСЖ»ни эслатиб юбора бошлади.\n«Рома» ва «Ливерпуль»дан аламли мағлубиятлар, Испания Кубогидаги «Валенсия» ва мана ниҳоят, Суперкубокда «Атлетико» ҳам ғалабани илиб кетди. Бу йўсинда, навбатдаги топ учрашувда ҳам «Барселона» йўқолиб қолиши ва Чемпионлар Лигасидан чиқиб кетиши ҳеч гап эмас. Шунинг учун ҳам бу чемпионликларнинг қадри оз эди ва Вальвердени «Камп Ноу»да олиб қолиш учун асос бўлолмади.\nКике Сетьен ким?\nКике Сетьен 1958 йилда туғилган. 1977 йилда Испания футболида яримҳимоячи сифатида дебют қилган Кике ўз фаолиятини асосан «Расинг» жамоасида ўтказган. Орада бироз танаффус билан у сантандерликлар сафида 400га яқин учрашувда майдонга тушган. Шунингдек, Мадриднинг «Атлетико»си сафида ҳам 73 ўйинда майдонга тушиб, 7та гол урган. Ўша вақтларда Испания терма жамоасига ҳам жалб қилинган.\nКике Сетьен ўз вақтида мураббийлик қилиш учун яшаш эмас, яшаш учун мураббийлик қилишга тўғри келаётганини яширмаганди. Яъни, ҳозирда ўзига хос тактик ва футбол «жиннилари»дан бири деб эътироф этилаётган Кике аслида, футболдан кетиб, мураббийлик курсларига қатнай бошлагунча беш йил ўтиб ҳам кетганди. Ҳатто у футбол томоша қилишдан кўра, шахмат ўйнаш яхшилигини таъкидлаган, Гарри Каспаров, Анатолий Карпов каби афсоналар билан бирор партия ютишга ҳам муваффақ бўлган.\nФақатгина ойлик олиб, пул топиш учунгина у футболга қайтди ва «Расинг»ни шуғуллантира бошлади. Шунинг учун унинг карьерасида ғалати жамоаларни кўрасиз - «Полидепортиво», «Логроньес». Ҳатто қисқа муддатга Экваториал Гвинея терма жамоасига ҳам бориб келган. Бир ерда бир йилдан ортиқ қолмаган Кикенинг илк ҳақиқий жамоаси «Луго» эди. Учинчи дивизиондан топилган бу жамоани Кике икки йилда Сегундага олиб чиқади. Мураббий у ерда олти йил қолиб кетганидан ўзи ҳам ҳайрон қолди ва «Мен Фергюсонга ўхшайман» деб ҳазиллашганди ҳам.\nМураббий сифатида жиддий тарзда у ҳақида сўнгги беш йилда, илк бор «Лас Пальмас»даги фаолиятидан сўнг гапира бошлашди. Кике у ерда шундай жамоа қурдики, оддий, аутсайдер футболчилар билан ҳам грандларга қарши ишончли ҳаракат қила бошлади, тўп назорати бўйича Ла Лиганинг пешқадамига айланди. Лас Пальмасдаги учинчи йилга келиб, жамоа тўп назорати бўйича 56,9 фоиз кўрсаткични қайд этди ва фақат «Барселона»дан ортда қолди. Шунингдек, ҳар ўйинда ўртача 490тадан қисқа пасларни амалга ошириб, «Лас Пальмас» Испанияда яна «Барселона»дан кейинги иккинчи ўринни эгаллади.\nСетьеннинг услуби шу қадар ўзига жалб қила бошладики, ҳатто Кевин Принс Боатенг у билан ишлашга рози бўлди. Лас Пальмас қаердалиги ҳақида умуман тасаввурга эга бўлмаган ганалик футболчи «Реал»га қарши ўйиндан кейин жамоага келишга иккиланиб ўтирмаганди.\n«Бетис»да эса, унинг мураббийлик салоҳияти янада очилди. Натижа борасида у қадар катта қадамлар ташланмаган (6-ўрин) бўлса-да, ўйин сифати борасида «Бетис» Испаниянинг ўзига хос жамоаларидан бўлди. «Реал»га қарши «Бернабеу»даги ишончли ғалаба бутун дунёни ҳайрон қолдирган, шунингдек, Кикенинг «Бетис»и ҳозирча «Камп Ноу»да «Барселона»ни ютган (4:3) сўнгги жамоа бўлиб турибди.\nУ қандай мураббий?\nСетьен жамоаларининг асосий умумийлиги – рақибнинг савиясидан қатъи назар, тўпни ўз назоратларида ушлаб туришга ҳаракат қилишади. У бу фалсафани Йоҳан Кройфдан «юқтириб» олганини яширмайди.\n«Кройфнинг «Барселона»сига қарши ўйнаганимизда, ўзимни жуда ёмон ҳис қилдим» – деб эслайди Кике, - «биз ҳатто 80-дақиқаларга келиб ҳам, агар улар исташса, тўпга бирор марта ҳам тега олмаслигимиз ҳам мумкин эди. Мен у билан бирга ўйнаш учун бармоғимни кесишга ҳам тайёр эдим».\nШундай бўлса-да, Кике ўзини «тики така»чи мураббий деб аташларини ёқтирмайди, керак бўлганда, жамоалари узун паслар билан ҳам ўйнай олишлари кераклигини таъкидлайди. У доим содиқ қоладиган ягона жиҳат эса, чиройли ўйнашдир. У жамоалар доим гавдали, жисмоний бақувват футболчиларга кўпроқ эътибор қаратиб, финт ишлатувчи футболчиларни мураббийлар чеклай бошлаганликларидан ёзғириб келган.\n«Ҳар қандай жамоа ёқимли футбол ўйнаши керак. Мураббий футболчиларнинг салоҳиятидан келиб чиқиши керак, деган гапларга қўшилмайман. Тўғри, бир пайтлар шундай дердим, балки футболни тушунмасдим», – дейди Сетьен.\nБу гаплар унинг портретини янада очиқлайди: ўз вақтида Кике Хуан Вальероннинг ўйинларидан йиғлаганини яширмайди, Лука Модрич эса, доим унга завқ бағишлайди. Ҳатто бир марта «Барселона» машғулот ўтаётган майдонга кириб, Мессига олтмиш ёшгача футболдан кетмай туришни илтимос қилган. Ана энди, бу қисман Кикенинг ҳам қўлида, тўғрими?\n«Мен шогирдларимга бекорга югуриб юришдан кўра, ўйлашни ўргатаман», – дейишни хуш кўрадиган Сетьен шогирдларига айниқса, очиқ зоналарни назорат қилиш орқали тўпни ўзида сақлашни кўрсатма берарди. Бу фалсафани унга шахмат ўргатган, Кике доим футбол ва шахматнинг ўхшашликлари ҳақида фикр юритишни яхши кўради.\nВальвердедан фарқи ва Вальверде билан ўхшашлиги\nКике Сетьеннинг Эрнесто Вальвердедан фарқи сифатида, асосан, юқоридаги бўлимда тилга олинган услуб тилга олинмоқда. Яъни, Эрнесто «Барселона»нинг сўнгги йиллардаги энг прагматик мураббийи сифатида тарихда қоладиган бўлди, жамоа унинг қўл остида тўп назорати, рақиб майдонидаги паслар, ҳужумкорлик борасида энг паст кўрсаткичларни қайд этди. «Барселона» мухлислари Вальверденинг ўрнига айнан «Барселона» тизими билан яқин бўлган Куман ёки Хавининг келишини исташганида ҳам шу сабаб бор. Агар лозим бўлса, Испания футболида ўзига яраша тажрибага эга бўлган мураббийлар ичида Гвардиола услубига энг яқин бўлган мураббий айнан Кике Сетьендир. Демак, бу томондан хавотирга ўрин йўқ.\nЯна бир фарқ, Кике Сетьен Вальверде каби юмшоқ характерли эмас. Буни биз унинг кескин интервьюларида, шунингдек, ўзи ишлаган клуб раҳбарлари билан зиддиятларида ҳам кўришимиз мумкин. Кике анчайин қатъиятли ва катта эҳтимол билан ўзига керак бўлмаган футболчи сотиб олинишига йўл қўймайди. Вальверде дуч келган муаммолардан яна бири, «Барселона» раҳбарларининг «ҳайп» учун Коутиньо, Френки де Йонг каби футболчиларни Вальверденинг иштирокисиз сотиб олишгани бўлганди. Мураббий уларга майдонда жой топиб беришда қийналди.\nЎхшашлик томон ҳақида гап борганда эса, икки жиҳатни алоҳида тилга олиш мумкин. Биринчидан, Кике ҳам худди Вальверде каби прессингни хуш кўрувчи мураббийлар қаторига киради. Эсингизда бўлса, Вальверде ҳам айнан юқори прессинг билан ўйнайдиган, Испанияда ўзига яраша эътибор қозонган «Атлетик»дан «Барселона»га ташриф буюрганди.\nИккинчидан, бу муаммо ҳам бўлиши мумкин, Кике худди Вальверде сингари, юлдуз мураббий эмас. Шу пайтгача ҳеч қандай соврин ютмаган, юлдузлар билан ишламаган, бу эса, дунёнинг энг юлдузли жамоаларидан бирида ишлашда халақит бериши ҳам мумкин. Бу борада, Кике «Барселона»да ишлаши кутилган Хави ёки Куман, ҳатто Чемпионлар Лигаси финалида қатнашишга эришган Почеттино олдида ҳам анча ғариб кўринади. Айниқса, юқорида айтилганидек, Кике Сетьен ўз услубига футболчиларни мослаштиришга уринадиган мураббий – бу эса, ўзига яраша ўзгаришларни талаб қилади. Жамоа натижаларини четга сурганда, Вальверде жамоасида ўзини жуда комфорт ҳис қилган ва 33 ёшга кирганига қарамасдан, энг яхши даврларидан кам бўлмаган кўрсаткичларни қайд этиб келаётган Мессига бу қандай таъсир қилади? Сетьен ва Месси муносабатлари олдида, яқинда кузатилган Сарри ва Роналдунинг «жанжалчаси» ҳолва бўлиб қолмайдими?\nМураббий жуда нозик ва четдан қараганда, бироз тушунарсиз бўлган «Барселона» ички муҳитини қўлга олишнинг уддасидан чиқа оладими? Назаримда, «тики така»ни қайтаришдан ҳам кўра, бу муҳимроқ ва қийинроқ вазифа.\nВазиятни ўнглай оладими?\nВазиятни ўнглаш ҳақида гапириш учун, аввало, Вальверденинг инқирозига айнан нималар сабаб бўлганини ҳам яхшилаб тушуниш керак. Аслида, Вальверденинг фаолияти ростан ҳам инқирозмиди, деган савол ҳам бор ва бунга ҳам аниқ жавоб бериш қийин. Бугунги «Барселона»нинг салоҳияти қай даражада, сўнгги уч йилда ҳар бири юз миллиондан қимматга олинган уч футболчи (Коутиньо, Дембеле ва Гризманн) билан «Барселона» Европани зир титратиши керакмасмиди?\nБиласизми, ҳолатга бошқа тарафдан қараганимизда, Вальверде вазият қурбони ҳам эканини кўришимиз мумкин. Бу ҳақида аввалроқ, «Қафасдаги Вальверде» мақоласида ҳам ёзилган эди. Прессингни қўллаш жиҳатидан Испаниянинг энг яхши мураббийи бўлган Эрнесто Вальверде «Барселона»нинг бугунги таркибида бу ишни амалга ошира олмай қолганди. Месси-ку, майли, у ҳимояланишда иштирок этиши шарт эмасдир, лекин Луис Суарес ҳам прессингда иштирок этмасликни бошлаган, икки футболчисиз эса нафақат мукаммал, умуман ҳар қандан прессинг фойдасиз.\nЖамоанинг прессинг борасидаги энг яхши кўрсаткичлари «Бетис»га қарши ўйинга (5:2) тўғри келган, ўшанда футболчилар 65 марта тўпни олиб қўйиш, эгаллаш, блок қўйиш каби ҳаракатларни амалга оширишган ва бундан 50таси рақиб майдонида рўй берган. Олдинги чизиқда ҳаракат қилган учлик – Гризманн, Перес ва Рафинья биргаликда 10 марта рақибдан тўпни олиб қўйишган. Ўша ўйинда Месси ва Суарес иштирок этишмаганди.\n«Вальверде Мессини қурбон қилиб ўз мураббийлик салоҳиятини юзага чиқариш вариантини амалга ошира оладими? Йўқ, албатта. Бу ерда Вальверде, мана шу вазиятнинг асирига айланган, холос. Худди Аргентина терма жамоасининг барча мураббийлари сингари», – деб тугатилганди ўша юқорида тилга олинган мақола.\nБу фикрлар октябрь ойида ёзилган бўлса, вақт ўтиб муаммо катталашди ва Антуан Гризманн мисолида янада яққол кўрина бошлади. Асосий юлдуз ва ижрочилардан бири бўлиши кўзда тутилган Гризманн беш ойдан бери Месси ва Суареснинг тўпсиз ҳаракатланишдаги камчиликларини ёпиш билан вақт ўтказмоқда. Гризманн тўпсиз ҳаракатланишда доим беназир бўлган бўлса-да, уч футболчи ўрнига меҳнат қилиш унга ҳам оғир – натижада, гўёки Вальверде юлдуз ўйинчига мос жой топиб бера олмаётгандек туюлаётганди. Бу ҳолатни Неймар даври билан таққослаш қийин – у пайтларда Иньеста бор эди ва «Барселона» асосий вақтни тўп назоратида ўтказиб, прессинг қисқа масофаларда, тўп йўқотилган ҳамоно рўй берарди. Вальверде худди Неймар – Месси – Суарес бўлганидек, Гризманн – Месси – Суаресдан иборат ўз учлиги ярата олмади. Сабаби, биринчидан, Месси ва Суарес энди тўрт ёшга қариди, яъни олдингидек ҳаракатчан эмаслар, иккинчидан, Энрике давридаги прессинг фарқлироқ ва осонроқ бўлган. «Барселона» у қадар қуйи блокда ҳаракатланмасди.\nДемак, Кике Сетьен «Барселона»нинг асосий муаммосини қисман ечиши мумкин. Тўпни кўпроқ назоратга олиш ва «тики така» ёрдамида олдинги чизиқдаги футболчилар устига тушадиган жисмоний юкни камайтиради ва бу Гризманнинг кўпроқ креативлик билан шуғулланишига замин яратади. .\n«Биз «Реал»нинг ожиз нуқталарини билардик ва уларнинг прессинг тизимини ўргандик. Неча киши иштирок этади, қай даражага қатъият билан ҳаракат қилишади, буни билардик. Агар сен тўпни қанчалик кўп эгаллаб турсанг, рақибни шу даражада тўп орқасидан югуришга мажбур қиласан. Ўйлайманки, шу орқали биз рақибнинг босимидан халос бўлдик», - деганди Кике Сетьен ўша «Реал» устидан қозонилган машҳур ғалабадан сўнг.\nЖамоанинг асосий ҳужумчиси Луис Суареснинг узоқ муддатга сафдан чиқиши Кике учун айни муддао бўлиши мумкин. Бу воқеа ҳам, мураббийнинг келиши ҳам қишки трансфер ойнаси даврига тўғри келгани, яна бир бонус.\nДемак, Кике Сетьен ўз услубини қуришда муаммоли бўлган бир юлдуз футболчидан қутулди. Тўғри, натижага таъсир қилиш борасида Суарес ўз голлари билан жуда керакли фигура, лекин гап айнан ўйинни қуриш ҳақида борганда, юқорида айтилганидек, икки тегинилмас юлдузнинг бўлиши ҳатто «Барселона» учун ҳам кўплик қиларди. Суареснинг захирада қолдирилиши қўшимча муаммолар яратади, унинг Месси билан ҳам майдонда ва унинг ташқарисида яқин экани вазиятни янада оғирлаштириши, камида мураббий бу жуфтлик билан ҳисоблашишини тақозо қилиши мумкин эди.\nЭнди Кике бемалол Суарессиз вариантларни синаб кўра олади, бемалол Дембеледан воз кечиши мумкин ва ўзига мос бўлган ҳужумчини сотиб олиш имконига ҳам эга. Бундай шароит ҳатто ёзда Вальвердеда ҳам бўлмаганди. Албатта, ақлли мураббий янги мавсумни 33 ва 34 ёшли икки ҳужумчи билан бошлашни истамаган бўларди, демак, Кике ҳозирдан Суарес жамоада бўлган ҳолатда, унга ўринбосар қидириши, усиз режаларни амалда синаб кўриши мумкин.\nКатта эҳтимол билан, прессингда фаол бўлган, яхши жисмоний кўрсаткичларга эга, ёшроқ ҳужумчи сотиб олинади ва мана шу бир трансфер билан икки қуённи уриш мумкин. Антуан Гризманн айнан мана шундай шерик билан «Атлетико»даги ўйинларини кўрсата бошлаши мумкин. Табиийки, Кике Антуанни ўз юқори формасига қайтарган мураббий сифатида дастлабки «очко»ларни қўлга киритади. Бу борада у Вальвердедан омадлироқ.\nКикега етарли вақт бериладими?\nМана бу энг оғир ва жамоа мухлисларини хавотирга солиши мумкин бўлган савол. Сетьеннинг «Барселона»га тайинланиши қандай рўй берганининг ўзиёқ, унинг истеъфосини анча яқинроқ бўлиши мумкинлигидан далолат қилаётгандек, гўё. У билан шартнома «0,5+1+1» кўринишида бўлиб, у агар мавсумнинг қолган қисмида ишончни оқламаса, ишдан бўшатилиши ҳам мумкин.\nГап шундаки, 61 ёшли мураббий «Барселона» номзодлари ичида ҳатто учликда ҳам йўқ эди. Рональд Куман Европа чемпионати тугагандан кейин гаплашамиз, деди. Хави балки бундай масъулиятга ҳали тайёр эмаслигини билдирди. Яна бир номзод Почеттино эса қатиъян рад этди. Ўз вақтида «Эспаньол»да ишлаган мураббий, ўшанда «ҳеч қачон «Барселона»ни бошқармайман» деб айтан гапларига содиқ қолди.\nХуллас, Кике Сетьен «Ла Масия» тизимига, Кройф ва Гвардиола услубига ҳар қанча яқин бўлмасин, клуб учун тўртинчи номзод эди, бу эса, қарорнинг стратегик жиҳатини йўққа чиқаради. Умуман, клуб қайси стратегиядан борди, Хави билан Почеттино каби бир-бирига фалсафа ва ғоя жиҳатидан тескари мураббийларни қандай бир руйхатга тиркаш мумкин, бу номаълумлигича қолмоқда. Бундан хулоса қилиш мумкинки, клуб учун айни пайтда Вальверденинг ўрнига мураббий топиш муҳимроқ қаралган, кейинги йилларнинг стратегик пойдеворини яратишдан кўра.\nБундай ҳолатларда эса, кўрсатиладиган натижалар муҳим факторга айланиб қолади. Кикенинг олдида икки йўл бор – ё жуда чиройли футбол ва жаойиб муҳит ташкил қилиб, 2-3 йиллик истиқболда жуда кучли ва томошабоп жамоа яратиш салоҳиятини намойиш қилиши керак. Уни қисқа муддатда намойиш қилиш салоҳияти Кикеда бор, масалан, ўша «Бетис» билан «Бернабеу»даги ғалабаси пайтида у жамоага келганига атиги икки ой бўлган эди.\nЁки бирор катта соврин (Испания чемпионлиги ҳисоб эмас) ютиш орқали, ўзидан босимни олиб ташлаб, кейинги йиллар учун вақт ютиб олиш. Бўлди.\nУмуман, «Барселона» ДНКси, «тики така» каби гаплар ҳам аслида бироз бўрттирилгандек, масалан, «Ливерпуль»га қарши ўйинда Альба ҳисобни тенглаштирганда ёки «Рома» ўша оқшом учинчи голни ура олмаганда нима бўларди? «Барселона» Чемпионлар Лигасида ғолиб чиққанда, Вальверденинг прагматизми, «Барселона» догмаларидан чекинаётгани ҳақидаги бугунги гап-сўзлар бўлармиди? Йўқ, албатта. Аксинча, мураббийнинг бугунги шароит ва таркибдан келиб чиқиб, энг оптимал, мослашувчан тизим ярата олганига таҳсинлар ўқиларди, ишонаверинг.\nДемак, Кике Сетьенда икки эмас, биргина йўл қоляпти. Чемпионлар Лигасида ғалаба қозониш. Акс ҳолда, ёзда биз яна Хави, Куман ёки Почеттино ҳақида тўқилган ёки тўқилмаган жуда кўп янлиликлар ўқишимизга тўғри келади.


09:10 / 24.02.2019 1083 pdf Ўқиш режими + -\nҲаммод ибн Абу Ҳанифадан ривоят қилинади: «Довуд Тоийнинг озод қилган чўриси: «Эй Довуд, сизга ёғлик таом пишириб бераман», деди. У: «Майли», деди. Аёл таомни пишириб, Довуднинг олдига олиб келди. Шунда Довуд: «Фалончининг етим болалари нима қиляпти?», деди. У: «Ҳар доимгидек», деб жавоб қилди. Довуд Тоий: «Буни уларга олиб бор!» деди. Аёл бўлса: «Жоним сизга фидо бўлсин, (ҳеч бўлмаса) мана шу нон билан сувдан озгина еб олинг!» деди. Довуд: «Агар уни мен есам, ичимга сингиб, йўқ бўлиб кетади. Агар улар ейишса, Аллоҳ таолонинг ҳузурида захира бўлиб тўпланади», деди.\n21:00 / 23.02.2019 1924\n12:00 / 24.02.2019 1104\n1934 18:49 / 04 февраль\nҒийбатга рухсатли узрлар\nАввало ғийбатчи қиладиган ғийбати туфайли Аллоҳ таолонинг ғазабига дучор бўлишини билиб қўйиши керак. Шунингдек, унинг савоблари ғийбат қилинган одамга олиб давоми...\n1613 17:00 / 12.01.2019\nЖума куни каҳф сурасини ўқидингизми?\nАбу Саъид розияллоҳу анҳудан ривоят қилинади.Набий соллаллоҳу алайҳи васаллам .Ким Қаҳф сурасини жума куни қироат қилса, унга икки жума орасича нур зиё сочади,, ndash давоми...\n740 10:25 / 21.06.2019\nАъмашдан ривоят қилинади .Ҳайсама масжидга кирганида ёнида ҳамёнлар бўларди. Шериклари билан ўтириб, бирортасининг кўйлаги ёки ридоси йиртилганини кўриб қолса, давоми...\n600 07:10 / 11.09.2019


Келаётган қишда дунёни янги глобал инқироз кутаяпти(ми?)\nЭнергия ресурсларининг қимматлашуви ва кўплаб маҳсулотларни истеъмолчиларга етказиб беришдаги муаммолар келаётган қишда бутун дунёга оғир инқироз хавфини солади, деб ёзади Bloomberg журналисти Майкл Уинфри.\nМуаллифнинг қайд этишича, коронавирус пандемияси инсоният учун катта инқироз бўлди. Бунда кўплаб маҳсулотлар - дондан тортиб, компьютер чипларигача бўлган товарларни етказиб беришда муаммолар юзага келди.\nҚолаверса, жорий йилда айрим мамлакатларда янги муаммо пайдо бўлди. Хусусан, Буюк Британияда юк машиналари ҳайдовчилари етишмаслиги ортидан ёнилғи таъминотида ўткир танқислик кузатилаяпти, савдо дўконлари пештахталари бўшаб қолган.\n"Шунга ўхшаш муаммолар дунёнинг бошқа мамлакатларига ҳам хавф солаяпти", дея таъкидлайди журналист.\nУнинг материалида изоҳлаб ўтилганидек, агар метеорологларнинг энг пессимистик руҳдаги башоратлари тўғри бўлиб чиқса, шу қишда Шимолий яримшардаги ҳарорат режими турли бозорларга таъсир кўрсатади. У ҳолда энергия ресурслари етишмаслиги кенг қамровли инқирозни келтириб чиқаради.\nЖурналист ресурслар учун "жанг" бошлангани ҳақида маълум қилади: Хитой кўмирни квотадан ортиқ етказиб беришни таъминлашга фармойиш берди, бу эса Европада газ ва электр энергияси нархининг рекорд даражада ўсишини келтириб чиқарди. Ушбу ҳолат, ўз ўрнида, Нидерландиянинг қитъадаги йирик иссиқхоналар тармоғи ёпилишига олиб келди ва энди озиқ-овқат маҳсулотлари етказиб беришда ҳам узилиш бўлиши мумкин.\nФранция ҳукумати ўрнатилган газ тарифларини оширишни тақиқлади ва электр энергияси учун солиқни камайтирди. Бундан ташқари, жаҳон бўйича буғдой захираси камайиб бораяпти, дон ишлаб чиқариш прогнозлари фақат пастга қараб ўсаяпти.\nМуаллиф материали хулосасида ўтган қиш пандемия сабаб жуда қийин кечганини эслатиб, инсонларни жорий йилда ҳам аҳвол яхшиланишига умид қилмасликка чақиради.